Svoju prvu veliku šansu dobilo 6 studenata\nU prvom ciklusu programa plaćene stručne prakse u UniCredit Banci Banja Luka, koji nosi naziv „Prva velika šansa“, odabrani studenti danas su počeli sa obavljanjem prakse koja će im pružiti priliku za sticanje prvih stručnih iskustava. Tokom šestomjesečnog angažmana šest studenata, pet budućih ekonomista/ica i jedna buduća pravnica, obavljaće praksu u okviru različitih poslovnih područja, kako bi stekli uvid u cjelokupno poslovanje i glavne procese u Banci.\nDirektorica Ljudskih resursa UniCredit Bank Banja Luka Anita Grabner, tom je prilikom izjavila:\n„Naš cilj je da studenti za vrijeme šestomjesečne stručne prakse steknu konkretna znanja i iskustva, uz pomoć kolega iz Banke koji su im dodijeljeni kao domaćini za vrijeme njihovog boravka u Banci, a u isto vrijeme da kroz Program dobijemo nove potencijalne kandidate za posao u Banci. Za svakog studenta je kreiran individualni plan, kroz koji je predviđeno upoznavaje sa ključnim aktivnostima u pet najvećih poslovnih područja u Banci, te će na taj način steći uvid u to kako određeni procesi u Banci funkcionišu. Studenti koji za vrijeme obavljanja stručne prakse pokažu najviši nivo zainteresovanosti, zalaganja i proaktivnosti, imaće priliku zaposliti se u Banci, iz čega je jasno da ovaj program za njih stvarno jeste Prva velika šansa. U budućnosti je plan da Banka kontinuirano provodi ovaj program, te pozivamo i druge zainteresovane studente da nam se prijave.“\nStudentica prava Marta Rodić svoj angažman u UniCredit Bank Banja Luka vidi zaista kao svoju „prvu veliku šansu“:\n„Moja očekivanja su da steknem znanja i iskustva kako iz samog prava i ekonomije tako i iz oblasti rada sa klijentima i komunikacije sa radnim kolegama...Ovo zaista smatram velikim izazovom i svojim najvećim dosadašnjim uspjehom.“\nJelena Čolić, studentica završne godine ekonomskog fakulteta s nestrpljenjem očekuje praktičnu primjenu stečenog znanja na fakultetu:\n„Ovo je velika prilika za nas studente da se već od samog početka karijere formiramo za potrebe\ntržišta i da budemo spremni za rad. S obzirom na veoma odgovaran pristup banke tokom procesa selekcije moja očekivanja su velika u smislu sticanja znanja koja mi mogu biti od velike koristi.“\nOvaj program studentima pruža priliku da svoja praktična iskustva steknu u međunarodnoj kompaniji koja promoviše rad u motivišućem i izazovnom okruženju koje prepoznaje i nagrađuje lično zalaganje i kvalitet.


Stefan Nemanja i Muzej srednjovekovne Srbije umesto Generalštaba - Novosti - Turistički svet\nStefan Nemanja i Muzej srednjovekovne Srbije umesto Generalštaba\nBeograd će uskoro dobiti spomenik utemeljivaču srpske srednjovekovne države, velikom županu Stefanu Nemanji - saznaju "Novosti". Monumentalna statua osnivača vladarske loze Nemanjića biće podignuta naspram zgrade Vlade, svega nekoliko desetina metara od ulice koja nosi njegovo ime.\nInicijator ove ideje je predsednik Vlade Aleksandar Vučić, koji je i na čelu komisije koja će završiti procuduru i izabrati idejno rešenje. U pozadini impoznate bronzane statue, visoke osam metara, na mestu gde se trenutno nalazi oštećeni deo nekadašnjeg Generalštaba, biće podignut Muzej srednjovekovne Srbije. Ova ustanova biće posvećena dinastiji Nemanjića i ostalim srpskim vladarima tog perioda.\n- Nemanjin spomenik i muzej Nemanjića činiće jedinstvenu celinu, koja bi, prema zamisli premijera, trebalo da bude izraz zahvalnosti utemeljivaču srpske države. Beograd do sada nije imao spomenik ovom velikanu naše istorije, tako da će prvi put dobiti spomen-obeležje dostojno imena i dela - kažu u Nemanjinoj 11.\n- Po završetku radova na raščišćavanju stručnjaci su izvršili procenu i pred nas stavili tri mogućnosti. Prva je bila da na postojećoj osnovi napravi nova zgrada, identična oštećenoj. Druga varijanta je bila konzervacija postojećeg stanja objekta. Poslednja opcija bila je rušenje. Ova varijanta je najjfetinija i ostavlja mogućnost da se, ukoliko procena bude takva, podigne nova identična zgrada. U budžetu za 2017. predviđena su sredstva za uklanjanje njenih ostataka - kaže Đorđević.\n"Objekat B" bombardovanog Generalštaba, naspram zdanja Ministarstva spoljnih poslova, uskoro bi mogao da bude prodat - najavljuju u Ministarstvu odbrane. Kula Ministarstva u Birčaninovoj ulici spojena je s tim objektom. - Postoji interesovanje za ovu lokaciju. Sa objekta je skinuta oznaka tajnosti, posle čega je Poreskoj upravi dozvoljeno da napravi procenu vrednosti objekta. Ukoliko se nađe kupac ili investitor, Ministarstvo odbrane moglo bi da se preseli u Balkansku ulicu, ili u krug Generalštaba na Banjici - navodi ministar odbrane Zoran Đorđević.


Prva debata o lokalnom razvoju u Gračanici\nPreko stotinu preko stotinu poduzetnika, predstavnika firmi, lokalnih zvaničnika, predstavnika mladih, udruženja žena, organizacija civilnog društva te renomiranih stručnjaka okupilo se jučer u Gračanici na prvoj debati o lokalnom ekonomskom i održivom razvoju.\nOvo je prva u nizu od 15 debata koje Ured specijalnog predstavnika Evropske unije u Bosni i Hercegovini organizira u općinama širom zemlje.\nDomaćini debate bili su šef Delegacije EU i specijalni predstavnik EU u BiH ambasador Lars-Gunnar Wigemark i ambasador Kraljevine Švedske u BiH Anders Hagelberg, a pridružili su im se domaći i regionalni eksperti.\n“Drago mi je da smo prvu od 15 planiranih posjeta lokalnim zajednicama započeli u općini Gračanica, koja pokazuje izuzetan napredak i potencijal. Mi u Evropskoj uniji duboko vjerujemo da upravo lokalne zajednice imaju ključnu ulogu u procesu evropskih integracija”, kazao je Wigemark.\nU uvodom obraćanju švedski ambasador je poručio da je impresioniran napretkom u općini Gračanica.\n“Nemojte potcjenjivati vlastite potencijale jer mi u Švedskoj imamo mnogo Bosanaca i Hercegovaca koji su izuzetno uspješni, a primjer tome je i ova lokalna zajednica”, naglasio je Hagelberg.\nPrisutni su iskoristili priliku da domaće, regionalne i međunarodne stručnjake pitaju sve što ih zanima u vezi EU integracija, evropskih standarda koje moraju primjenjivati, te na koji način mogu unaprijediti svoje poslovanje i time direktno uticati na svoju lokalnu zajednicu.\nUkazali su i na probleme sa kojima su suočene lokalne zajednice u BiH, prije svega sa administrativnim opterećenjima i preprekama.\nPredstavnici projekata koje finansira EU, a koji doprinose razvoju lokalnih zajednica, razmijenili su svoja iskustva s prisutnima na informativno-edukativnom sajmu nakon debate.\nUčestvovali su predstavnici projekata LID (Lokalni integrisani razvoj) i Program za lokalnu samoupravu i ekonomski razvoj u BiH – EU ProLocal, te Projekat općinskog okolišnog i ekonomskog upravljanja MEG (projekat finansira švicarska vlada, a povodi UNDP).\nAmbasador Wigemark posjetio je u Gračanici uspješnu građevinsku firmu “Širbegović” te Udruženje “Gračaničko keranje”, koje je smješteno u nacionalnom spomeniku Stara kuća Mare Popović.\nUred specijalnog predstavnika Evropske unije u Bosni i Hercegovini (EUSR) pokrenuo je projekat “Lokalna zajednica prEUzima inicijativu” u okviru kojeg će posjetiti 15 lokalnih zajednica u BiH, te održati javne debate o ulozi lokalne zajednice te izazovima i mogućnostima koje nudi proces pristupanja EU.\nEU kampanja informisanja Novosti


Ministarstvo kulture i informisanja objavilo je rešenja o sastavu deset komisija koje će ocenjivati ovogodišnje medijske projekte za koje je opredeljeno 310 miliona dinara, saopštilo je danas Udruženje novinara Srbije (UNS).\nNavodi se da svaka komisija u svom sastavu ima po pet članova, a da su 22 člana tih tela nezavisni stručnjaci za medije.\nNa predlog UNS, članovi konkursnih komisija su Ivana Mićević, Mirjana Čvorić Gubelić, Filip Rodić, Petrica Djaković, Eržebet Pap Reljin i Marko Subotić.\nProjekte će ocenjivati i po tri predstavnika Nezavisnog udruženja novinara Srbije (NUNS), Nezavisnog društva novinara Vojvodine (NDNV) i Društva novinara Vojvodine dok po dva predstavnika u komisijama imaju Lokal pres, udruženj RAB Srbija, udruženje KomNet i Udruženje medija i medijskih radnika.\nU radu konkursnih komisija učestvovaće i po jedan član na predlog Asocijacije medija, Asocijacije nezavisnih elektronskih medija (ANEM), Profesionalnog udruženja novinara Srbije (PROUNS), Društva novinara Niša, kao i jedan predstavnik Ujedinjenih televizijskih eksperata.\nMinistarstvo kulture i informisanja raspisalo je 13. decembra deset konkursa za proizvodnju medijskih sadržaja za koje je ukupno opredeljeno 310 miliona dinara, što je po navodima UNS, najviši iznos od uvodjenja projektnog sufinansiranja 2015. godine.\nDodaje se da do 12. maja, kada ističe rok od 90 dana od zaključenja konkursa, Ministarstvo kulture i informisanja treba da saopšti odluke o raspodeli novca projektima sa obrazloženjem, koje se donose na osnovu predloga komisija.


Aieste Online Career Fair - Abeceda Karijere\nAieste Online Career Fair\n(Sarajevo, 18.10.2013. godine) - IAESTE Online Career Fair, sajam koji se održava od 14. oktobra - 7. novembra, odlična je šansa za sve koji traže posao da pronađu korisne informacije, uspostave kontakte sa vrhunskim poslodavacima i univerzitetima, razmijene iskustva sa drugim studentima iz više od 15 zemalja Evrope - a sve to iz svog naslonjača!\nAko ste student prirodnih nauka ili nekog tehničkog fakulteta, ili ste nedavno diplomirali i htjeli biste iskoristiti neku od poslovnih ili edukativnih prilika širom Evrope, ovo je informacija koja vam može biti od koristi.\nIAESTE Online Career Fair, sajam koji se održava od 14. oktobra - 7. novembra, odlična je šansa za sve koji traže posao da pronađu korisne informacije, uspostave kontakte sa vrhunskim poslodavacima i univerzitetima, razmijene iskustva sa drugim studentima iz više od 15 zemalja Evrope - a sve to iz svog naslonjača!\nVirtualna platforma omogućava vam da kao učesnik istražite profile kompanija, aplicirate za posao i komunicirate sa predstavnicima istih, kako biste dobili bolji uvid u uslove rada, aktuelne projekte ili istorijat kompanije.\nKroz profile brojnih evropskih univerziteta, ovaj Sajam nudi i zanimljive informacije za studente prirodnih i tehničkih nauka koji su zainteresovani za studiranje u inostranstvu. Pored toga, tu su i zanimljive informacije i savremeni online seminari koji će sigurno biti od koristi svim zainteresovanim za gradnju internacionalne karijere!\nViše informacija o svemu ovome možete pronaći na Facebooku: https://www.facebook.com/IAESTEOnlineCareerFair ili posjetiti službenu internet stranicu događaja: http://www.onlinecareerfair.sk/\n(DEPO PORTAL/BLIN MAGAZIN/aa


Sutra počinje postavljanje šatorskih karantina | Trebinje Danas\nSutra počinje postavljanje šatorskih karantina\n18.03.2020. u 19:25\nOružane snage BiH počinju sutra da postavljaju prve šatorske karantine od graničnog prelaza u Gradišci, a zatim i na ostalim prelazima, saznaje Srna.\nIgradnja šatorskih karantina jedan je od zaključaka na vanrednoj sjednici Predsjedništva BiH koja je održana 16. marta.\nSavjet ministara je odmah na jučerašnjoj sjednici donio odluku o proglašenju stanja prirodne ili druge nesreće na teritoriji BiH, kada je najavljeno da će izgradnja šatorskih karantina biti rađena zajedno sa Oružanim snagama BiH.\nPredsjedavajui Savjeta ministara Zoran Tegeltija naglasio je da će boravak u šatorskim karantinima biti u skladu sa preporukama Svjetske zdravstvene organizacije, o čemu će brinuti predstavnici ministarstava zdravlja, civilne zaštite...


Februar 20, 2019 17:33\nRamuš Haradinaj je rekao da je najbolji način da se tadašnje žrtvovanje rudara Albanaca u rudniku Stari trg nagradi – "lavovska" borba da se "Trepči" vrati život.\n"Imali smo poteškoća i imaćemo ih i ubuduće, ali verujemo da smo u pravu i nećemo prestati da radimo na tome da se 'Trepči' vrati život", rekao je Haradinaj i dodao da nije slučajno to što su se danas okupili na tom mestu.\n"Za sve nas 'Trepča' ima više značenja, posebno štrajk rudara (pre 30 godina). Ali mi danas nismo ovde samo zbog toga, već smo došli da potvrdimo da znamo šta želimo", rekao je Haradinaj, prenela je Koha.\nDodao je da je "Trepča" izvor života ne samo za Mitrovicu, već za sve druge sektore na Kosovu.\n"Tri decenije su prošle i mi još nismo uspeli da vratimo život u ovaj resurs naše ekonomije, naše zemlje. Sada je pravo vreme da kažemo da moramo doći do zaključka da je 'Trepča' veoma dugo bila napuštena... 'Trepču' još nismo registrovali prema kosovskom zakonu, akcionari takođe treba da preuzmu odgovornost, a akcionari su i rudari", rekao je Haradinaj.\nZatražio je da južni deo "Trepče" dostavi svu potrebnu dokumentaciju za registraciju. Takođe, rekao je da deo "Trepče" na severu treba da pripremi neophodnu dokumentaciju kako bi svi radnici ostvarili svoja akcionarska prava. Tek nakon registracije "Trepče" kao kompanije, rukovodstvo će razgovrati i doneti oduke o akcionom planu za rudnik i o tome kako će se postupiti i pristuiti tom pitanju.\n"Trepča" podeljena na dva dela\n"Trepča", kao i sam grad Mitrovica, u kojem se rudnik nalazi, od poslednjih sukoba podeljena je na južni i severni deo. Zbog nefunkcionisanja topionice olova na severu u Zvečanu, kao i cinka, u funkciji su samo proizvodni kapaciteti do faze koncentrata. Do 2016. ovim kombinatom je upravljala kosovska Agencija za privatizaciju, a kada je "Trepči" pretila likvidacija, odlučeno je da se usvoji Zakon o Trepči kojim kombinat postaje Akcionarsko društvo "Trepča a. d."\nKašnjenje u formiranju neophodnih tela, kao što su Nadzorni odbor koji bira Upravni odbor, odnosno direktora, njegovog zamenika i direktore poslovnih jedinica, uticalo je na rad ovog kombinata. Prihodi "Trepče" do sada su godišnje iznosili više od 14 miliona evra, ali je proizvodnja poslednjih godina zabeležila pad.\nSrpska lista je, inače, protiv Zakona o "Trepči", smatrajući da će ugroziti egzistencijalni opstanak radnika ovog rudnika. I Srbija tvrdi da je u njenom posedu više od polovine vlasničkog udela "Trepče" pa je zato Zakon o "Trepči", koji je usvojen na Kosovu, odlučila da poništi.\nNa Kosovu još 73 novozaražene osobe korona virusom 4\n"Ministarstvo preduzima sve mere u cilju očuvanja kulturne baštine na KiM" (video) 25\nGračanica: Prve akcije novoformiranog komunalnog preduzeća “Ekologija” 97


Mihajlović: Na putevima i prugama Srbije radovi vredni 4,5 milijarde evra\nMinistarka građevinarstva, saobraćaja i infrastrukture Zorana Mihajlović izjavila je da je vrednost svih radova koji se trenutno izvode na železničkoj i putnoj mreži u Srbiji oko 4,5 milijarde evra.\n- Toliko vrede svi ugovori na Koridoru 10, Koridoru 11, kao i na rehabilitaciji puteva i radovi u železničkom sektoru - izjavila je Mihajlović u intervjuu agenciji Beta.\nOna je navela da je ove godine u Srbiji rekonstruisano 120 kilometara pruga i objasnila da je to prvi put da se u Srbiji rekonstruiše više od 50 kilometara pruge i da vozovi mogu ići brzinom od 120 kilometara na sat. Plan je da u 2016. bude dodatno rekonstruisano 250 kilometara pruge, rekla je ona i dodala da je cilj i da se pruga Beograd - Bar vrati na projektovanu brzinu između 80 i 100 kilometara.\nU putnoj mreži, prioritet za 2016. godinu biće i Koridor 11, najavila je Mihajlović i dodala da se u januaru može očekivati zaključenje ugovora za deonicu Surčin-Obrenovac.\n- Kada se potpiše ugovor Surčin - Obrenovac, nema čekanja. Mi početkom građevinske sezone, u martu, možemo da počnemo radove - rekla je Mihajlović.\nOna je rekla i da su za narednu godinu u planu razgovori oko deonice Požega - Preljina i naglasila da je spremna sva projektno-tehnička dokumentacija.\n- U 2016. godini u celoj Srbiji treba da se rehabilituje više od 200 kilometara puta, i to će biti finansirano iz kredita Svetske banke i EIB i sredstvima Vlade Srbije - precizirala je Mihajlović.\nSledeće godine, kako je dodala, očekuje se dogovor u Parizu o načinu finansiranja autoputa Niš - Merdare - Priština - Albanija, a do marta će biti gotova projektno-tehnička dokumentacija. Ministarka je najavila i da će Koridor 10 biti završen sledeće godine ili početkom 2017.\n- Ove godine imali smo deonicu Srpska kuća - Levosoje od osam kilometara, koja je dodeljena kroz javni poziv konzorcijumu domaćih kompanija. To je prvi put da je neku deonicu na Koridoru 10 radio srpski konzorcijum i oni će to završiti do decembra 2016. godine - rekla je ona.\nSrbija, prema njenim rečima, može da očekuje da će krajem sledeće godine imati kompletno završen Koridor 10.\n- Sledeće godine Srbija će imati urađeno 90,7 kilometara autoputa, a ove godine izgrađeno je 91,1 kilometara. To je skoro duplo više od evropskog proseka koji je 55 kilometara - dodala je ona.\nMihajlović je rekla da je ove godine potrošen sav novac za kapitalne investicije u Ministarstvu građevinarstva i da je efikasnost budžeta 98 odsto. Dodala je da se drugi deo novca nalazi u javnim preduzećima koja su povećala svoju efikasnost na 60 odsto, dok je pre godinu i po bila 25 odsto, tako da kako je objasnila, neće biti penala.\nBudžet ministarstva za narednu godinu je 31 milijardu dinara, a od toga, kako dodaje, 12,5 milijardi namenjeno je samo za kapitalne investicije. Govoreći o ranije najavljenom spajanju javnih preduzeća Putevi Srbije i Koridora Srbije, Mihajlović je rekla da je dogovoreno da preduzeće Koridori nastavi da radi dok se ne završi Koridor 10.\n- To je do kraja sledeće godine ili do početka 2017. To preduzeće je osnovano za Koridor 10 i kada se taj projekat završi više neće biti razloga da postoji - rekla je Mihajlović.\nKredit za refinansiranje uz dodatni keš\nBankari, kao i vešti trgovci, pažljivo osluškuju želje svojih klijenata, utrkujući se ko će prvi ponuditi novi proizvod prilagođen trenutnim potrebama uz što atraktivnije uslove. U ovom momentu, jedan od najpopularnijih bankarskih proizvoda je kredit za refinansiranje koji omogućava zamenu postojećeg duga po osnovu jednog ili više dobijenih kredita novim kreditom. Kredit za refinansiranje pruža mogućnost da se na jednostavan način značajno smanje ukupni mesečni troškovi otplate kredita. Ovakav novi kredit se odobrava najčešće u istom iznosu kao i postojeći, uz ista sredstva obezbeđenja, ali pod različitim uslovima u smislu dužeg roka otplate, visine kamatne stope i sl.\nDr. Etker širi poslovanje u Srbiji\nSaveti bankara: Dokumentacija za kredit\nZA GODINU DANA DO 120.000 DINARA Uštedite za letovanje uz pomoć ovih 5 TRIKOVA\nPet jednostavnih trikova uz pomoć kojih ćete uštedeti novac za jedno kvalitetno putovanje.


Naslovnica Balkan Kosovo Protesti na severu Kosova\nKosovo – Građani četiri srpske općine na severu Kosmeta protestovali zbog zatvaranja alternativnih pravaca koji sever Pokrajine spajaju sa centralnom Srbijom. Protestovalo i više stotina učenika sa severa Kosova.\nSrbi sa severa Kosova protestovali su zbog odluke Kfora da zatvori alternativne prelaze ka Novom Pazaru kod sela Izvori. Srbi, kako kažu, ne pristaju da ih Priština integriše u svoje institucije.\nProtestovalo je i više stotina učenika i osnovnih i srednjih škola sa severa Kosova. “Nećemo da živimo u getu, okruženi žicom”, poruka je učenika iz Zvečana, Leposavića, Zubinog Potoka i Mitrovice.\nUčenici su rekli da ne žele da napuste obrazovni sistem Srbije i zatražili od vlasti u Srbiji da učine sve da tako i ostane.\nNa protestu u blizini mosta na Ibru koji dijeli severnu od južne Kosovske Mitrovice učenici su nosili zastave Srbije i transparente na kojima je pisalo “Ne damo Kosovo”, “Nećemo granicu sa Srbijom”.\nNačelnik školske uprave u Kosovskoj Mitrovici Predrag Stojčetović je, u ime srpskih vlasti, učenicima poručio da obrazovne institucije ostaju i da “sa njima niko ne sme da se igra”.\n“Ako neko pokuša da manipuliše tim institucijama spremni smo da nastavu organizujemo u privatnim kućama”, kazao je Stojčetović.\nRadnici Ibarskog Kolašina poručili su da žele da im se omogući da rade i da su spremni da ispunjavaju svoje obaveze, ali prema državi Srbiji.\nAmerički i portugalski vojnici iz sastava Kfora omogućili su jučer po podne kretanje putničkim automobilima koji preko tog alternativnog administrativnog prijelaza u selu Izvori saobraćaju između Novog Pazara i severa Kosova.\nPripadnici Kfora od subote su držali blokiran taj alternativni putni pravac koji vodi ka Novom Pazaru, zabranivši da tuda prođu tri cisterne sa gorivom.\n“Ulazak komercijalnog saobraćaja na Kosovo preko ovog prijelaza je nezakonit i mora biti uskraćen”, naveo je Kfor u saopštenju pozivajući se na Unmikovu zakonsku odredbu iz 2001. godine prema kojoj je taj prelaz neovlašćen.\nsrbin Mitrovica 10. Septembra 2011. At 23:20\nPolako komsija .Niko te ne dira u KM nemoj da delis nesto sto nije tvoje\nbosnjak Mitrovica 9. Septembra 2011. At 11:05\nSever Kosova treba ostati u sastavu Srbije,a onda u toj Srbiji biti deo Autonomne Oblasti Sandzak,koja bi tada imala 50% Srba i 50% Bosnjaka i jedino takva bi mogla da funkcionise.


Rezultati kampanje "Vozilo nakon zimskih uslova 2013"\nBANJALUKA - Auto-moto savez Republike Srpskei Auto-moto društva, u saradnji sa Ministarstvom saobraćaja i veza Republike Srpske i Ministarstvom unutrašnjih poslova Republike Srpske, su u periodu od 15. do 30. aprila 2013. godine organizovali i realizovali kampanju pod nazivom "Vozilo nakon zimskih uslova 2013". Akcija je provedena na području Republike Srpske na 12 lokacija, uz saradnju sa lokalnim Auto-moto društvima i uz njihovu podršku. Na pokretnom tehničkom poligonu izvršena je kontrola tehničke ispravnosti na uzorku od 282 putničkih motornih vozila. Potrebno je naglasiti da uzorak kontrolisanih vozila nije reprezentativan, tj. da adekvatno ne prikazuje cjelokupno stanje tehničke ispravnosti motornih vozila…\nRezultati kampanje "Vozilo nakon zimskih uslova 2014"\nBANJALUKA - Auto-moto savez Republike Srpske i Auto-moto društva, u saradnji sa Ministarstvom saobraćaja i veza Republike Srpske i Ministarstvom unutrašnjih poslova Republike Srpske, su u periodu od 14. do 30. aprila 2014. godine organizovali i realizovali kampanju pod nazivom "Vozilo nakon zimskih uslova 2014". Akcija je sprovedena na području Republike Srpske na ukupno pet lokacija, uz saradnju sa lokalnim Auto-moto društvima i uz njihovu podršku. Planirano je da se aktivnost sprovede na deset lokacija, međutim zbog loših vremenskih uslova i nemogućnosti rada na otvorenom na pet lokacija je otkazana aktivnost. Na pokretnom tehničkom poligonu izvršena je kontrola tehničke ispravnosti…\nRezultati kampanje "Vozilo nakon zimskih uslova 2015"\nBANJALUKA - Auto-moto savez Republike Srpske i Auto-moto društva, u saradnji sa Ministarstvom saobraćaja i veza Republike Srpske i Ministarstvom unutrašnjih poslova Republike Srpske, su u periodu od 14. do 30. aprila 2015. godine organizovali i realizovali kampanju pod nazivom "Vozilo nakon zimskih uslova 2015". Akcija je provedena na području Republike Srpske na ukupno sedam lokacija, uz saradnju sa lokalnim Auto-moto društvima i njihovu podršku. Planirano je da se aktivnost sprovede na osam različitih lokacija, međutim zbog loših vremenskih uslova i nemogućnosti rada na otvorenom na jednoj lokaciji je otkazana aktivnost. Na pokretnom tehničkom poligonu izvršena je kontrola tehničke ispravnosti…\nIstraživanje AMS RS: "Mosol", "Limko", "Vitrex" i "Stakloper" bez, po ljudsko zdravlje, štetnog metanola\nBANJALUKA - Svega četiri od 15 proizvoda - tekućina za pranje vjetrobranskih stakala u zimskim uslovima koje se nalaze na tržištu Republike Srpske u svom sastavu ne sadrže po ljudsko zdravlje štetni metanol i to su "Mosol", proizvod Rafinerije ulja Modriča, "Limko", proizvod firme "Dukat" Banjaluka, "Vitrex", proizvod firme "Kimi" iz Slovenije i "Stakloper", proizvod firme "Alfa car" iz Hrvatske. Ovo su rezultati višemjesečnog istraživanja Auto-moto saveza Republike Srpske (AMS RS). AMS RS je istraživao prisutnost i količinu metanola u 15 proizvoda - tekućina za pranje vjetrobranskih stakala u zimskim uslovima koje se nalaze na tržištu Republike Srpske. Metanol je…\nObavezna zamjena amortizera kod 29,43% kontrolisanih vozila u 2015. godini\nBANJALUKA - Auto-moto savez Republike Srpske i Auto-moto društva su, u saradnji sa Ministarstvom saobraćaja i veza Republike Srpske i Ministarstvom unutrašnjih poslova Republike Srpske, u periodu od 29. juna do 17. jula 2015. godine organizovali i realizovali akciju pod nazivom "Da li vozite tehnički ispravno vozilo - provjerite 2015". Kontrola tehničke ispravnosti motornih vozila vršena je na pokretnom tehničkom pregledu i na mobilnom uređaju za ispitivanje amortizera, koji su postavljani na lokacijama uz magistralne i regionalne pravce u RS. Uređaj za ispitivanje amortizera nije obavezan dio opreme na stanicama tehničkog pregleda u Republici Srpskoj, a nekolicina stanica ipak posjeduje…


U Ulcinju 96 pripravnika obavlja stručno osposobljavanje – ZZZCG\nU Ulcinju 96 pripravnika obavlja stručno osposobljavanje\nVeć osmu godinu zaredom, svršeni visokoškolci u Crnoj Gori koji nijesu imali prilike da obave stručno osposobljavanje u okviru svoje struke, imaju ponovo priliku da to obave u matičnoj opštini ili u nekom gradu u Crnoj Gori. Samostalna savjetnica za rad sa poslodavcima u Birou rada Ulcinj Danijela Klikovac, kaže da se u toj najjužnijoj opštini sve odvija po planu i bez zastoja.\n“Pravo prijave imali su svi poslodavci, kako iz privatnog tako i iz državnog sektora. I ove godine je bilo prilično veliko interesovanje za obavljanje stručnog osposobljavanja. Za osmi krug prijavili su se brojni poslodavci koji su ponudili radne pozicije mahom iz oblasti ekonomije, prava, menadžmenta i građevine, što se poklapa sa tražnjom na nivou države”, saopštila je Klikovac dodajući da na teritoriji opštine Ulcinj, pripravnički staž obavlja 96 visokoškolaca, 48 u državnim institucijama i isto toliko pripravnika u privatnom sektoru.\nPodsjećamo, poslodavci su dužni da tokom trajanja stručnog osposobljavanja za svakog visokoškolca mjesečno dostavljaju Izvještaje o obavljanju programa stručnog obrazovanja, Birou rada odnosno Upravi za kadrove, na osnovu kojih se visokoškolcima isplaćuje plata u iznosu od 50 odsto prosječne zarade za prethodnu godinu. Poslodavac je takođe dužan da, nakon isteka programa, visokoškolcima izda Uvjerenje o obavljeno osposobljavanje, koje im dalje služi kao dokaz za polaganje stručnog odnosno državnog ispita.


Evo kako da umesite TAIN, srpski hleb iz Prvog svetskog rata i jedete ga 20 dana. Tain, hleb srpskih vojnika iz Prvog svetskog rata, ima jako zanimljivu istoriju koja se graniči sa legendom. Ne znamo da li ovaj hleb ima magična svojstva, ali jedan vojnik ga je nosio punih šest godina i nepovređen izašao iz svih bitaka u kojima je učestvovao.\n3 čaše brašna (možete koristiti raženo, integralno ili obično brašno, a možete i napraviti kombinaciju sva tri)\n2 kafene kašike sitne soli\nčetvrtina kafene kašičice suvog kvasca\nIstresite testo na radnu površinu, koju ste prethodno posuli brašnom, i preklopite ga kao koverat, a zatim prevrnite i ostavite da odstoji još sat, dva. Prvo zagrejte šerpu (potrebna vam je šerpa sa poklopcem), pola sata pre prečenja, a zatim stavite testo u posudu, poklopite i pecite pola sata na 250 stepeni. Nakon toga skinite poklopac i pecite još oko 20 minuta.


Šutanovac: DS će tražiti formiranje anketnog odbora\nBEOGRAD - Poslanički klub DS tokom ove sedmice predaće zahtev republičkom parlamentu za formiranje anketnog odbora povodom afere o prisluškivanju lidera DS i vojvođanskog premijera Bojana Pajtića, najavio je danas poslanik te stranke Dragan Šutanovac.\nŠutanovac je na konferenciji za novinare objasnio da bi zadatak tog odbora bio da istraži ko je i po čijem nalogu prisluškivao Pajtića, te da li je Lidija Udovički marta 2014. godine bila zaposlena u firmi "Continental Wind Serbia".\n"Institiramo na istini i na formiranju anketnog odbora, jer smo se uverili da istražni organi nisu u stanju da utvrde činjenice ni povodom pada helikoptera, ni povodom drugih stvari", rekao je Šutanovac.\nZa njegovu stranku, kako je dodao, je problematično i što se direktorka u ostavci te kompanije Ana Brnabić sa te pozicije, kako je rekao, "preselila", odnosno radi za Vladu Srbije.\nŠutanovac je podsetio da je ministar unutrašnjih poslova Nebojša Stefanović saopštio da je ranije bio prisluškivan i Aleksandar Vučić, zbog čega, kako je naveo, DS taži i da to bude ispitano i da se vidi zbog čega je to rađeno i da li je postojao sudski nalog.\nO podršci za formiranje anketnog odbora DS će, kako je najavio, razgovarati sa svim poslaničkim grupama opozicije, od kojih očekuje podršku.\n« Vulin: Vučiću,dokle ćeš da trpiš Kori Udovički, idi na izbore Gecaj: Dačić deo režima koji je palio džamije »


Stiže novac od MMF-a, jedini uslov-NE DIRAJTE DEVIZNE REZERVE CENTRALNE BANKE BiH – Top Portal\nponedeljak 01 juna 2020 / 16:34\nMMF želi da u ovim teškim vremenima izrazi svoju solidarnost sa narodom Bosne i Hercegovine, rekao je danas u Sarajevu Endru Džuel, rezidentni predstavnik Medunarodnog monetarnog fonda u Bosni i Hercegovini.\n„Mi radimo onoliko brzo koliko je to moguće da pružimo pomoć u okviru Instrumenta za brzo finansiranje (RFI). Trenutno, očekujemo da ćemo u drugoj polovini aprila doznačiti oko 165 miliona evra kako bi pomogli vlastima da povećaju potrošnju za zdravstvo i finansiraju mjere za stabilizaciju ekonomije“, rekao je Džuel.\nNaglasio je da postoji i mogućnost da konačna doznaka bude veća od 165 miliona evra ukoliko Izvršni odbor MMF-a odluči da poveća limit za pozajmljivanje u okviru RFI.\n„U ovom vremenu neizvjesnosti, valutni odbor CBBH predstavlja stub stabilnosti. Valutni odbor je dobro služio Bosni i Hercegovini više od dvije decenije, doprinoseći niskoj stopi inflacije, finansijskoj stabilnosti, i povjerenju u valutu. Svaki pokušaj da se devizne rezerve Centralne banke koriste u fiskalne svrhe bi narušio valutni odbor, predstavljao bi prijetnju po finansijsku stabilnost i rizik za nastanak značajnih inflatornih kretanja“, pojasnio je Duel.\nRekao je da to znači da bi, pored ekonomske i humanitarne krize sa kojima se BiH sada suočava, imali i finanisjku krizu i krizu valute.\n„Iz tog razloga, ukoliko se kompromituje aranžman valutnog odbora, MMF neće pružiti finansijsku pomoć Bosni i Hercegovinu u okviru Instrumenta za brzo finansiranje“, rekao je Džuel.\nPrva smrt od virusa korona u Vladi Srbije\nPoznata doktorka koju napadaju završila Gimnaziju u Bileći: Bila najbolji đak i najljepša gimnazijalka


Priština ne bi pristala ni na koju vrstu ujedinjenja sa Srbijom, pa bila to i na osnovu zajedničkog tržišta, čak i po cenu neulaska EU. "Nova Jugoslavija", "Balkanija" i kako sve nije nazvana...\n"ZSO bez Trepče nema nikakvog smisla"\nAlbanci ne bi trebalo da se bave osnivanjem Zajednice srpskih opština, već samo da sprovedu ono što je dogovoreno u Briselu pre četiri godine. ZSO nema nikakvog smisla bez Trepče i srpske...\nMustafa Jevtiću: ili daj ostavku, ili sledi smena!\nKosovski premijer Isa Mustafa pozvao je ministra za povratak i zajednice Dalibora Jevtića da se povuče sa funkcije ili će, kako je kazao, biti smenjen jer je protiv njega podignuta optužnica za...\nNeću na Kosovo, ne dam da me Albanci ucenjuju\nZeri: Uskoro vanredni parlamentarni izbori na Kosovu?\nPremijer Srbije Aleksandar Vučić, govoreći o dijalogu sa Prištinom, rekao je za bečki "Standard" da nikada ne svaljuje krivicu na nekog drugog, ali da je kosovski parlament odlučio da obustavi...\n22:09 >> 22:21\nPremijer Srbije Aleksandar Vučić imao je verbalni sukob u Sarajevu sa Isom Mustafom, koji je ranije danas potpisao zakon kojim namerava da svu imovinu na Kosovu registrovanu na SFRJ, Srbiju i...


Puna pažnja pacijentima koji nemaju koronavirus - Hit Radio Pozarevac\nMinistar zdravlja u Vladi Republike Srbije Zlatibor Lončar razgovarao je 15. septembra, sa direktorima bolnica koje nisu u kovid sistemu o tome kako da se maksimalno pomogne pacijentima koji nisu zaraženi koronavirusom, ali imaju neke druge bolesti. Lončar je, po završetku ovog sastanka, u izjavi za novinare naveo da je analizirano koliko svaka ustanova ima skenera i magnetnih rezonanci, uz napomenu da je napravljen protokol o tome koliko na tim aparatima mora da se uradi pregleda u toku dana.\nPrema njegovim rečima, svakog dana, od 7 do 19 časova, na svakom MR aparatu moraće da se uradi 20 pregleda, a na CT aparatu 40, pri čemu će se raditi i vikendom, za početak subotom, a možda i nedeljom.\nŽelimo da maksimalno pomognemo pacijentima koji nemaju koronavirus, ali su oboleli od nekih drugih bolesti, rekao je ministar.\nPacijentima koji su preko sistema IZIS zakazali dijagnostiku i treba da obave pregled u narednih nekoliko dana ostaje zakazani termin, a iz bolnica će ih pozivati samo da provere da li će doći ili su možda već imali pregled, kako ne bi ostao upražnjen termin, objasnio je on.\nSvaka bolnica, kako je objasnio, imaće i poseban telefonski broj na koji će pacijenti moći da se informišu o svemu što ih zanima u vezi sa pregledom, dijagnostičkom procedurom i operacijom.\nNa dnevnom nivou imaćemo izveštaje o tome koliko je urađeno skenera, MR, koronarografija, naveo je Lončar i naglasio da će se u punom kapacitetu raditi i ortopedske operacije i operacije katarakte.\nOn je ukazao na to da je program rada svake bolnice napravljen za naredne dve do tri nedelje, a kako će se nakon toga raditi zavisiće od epidemiološke situacije.\nTrenutna situacija dozvoljava da se puna pažnja posveti pacijentima koji imaju hronične bolesti i strpljivo su čekali da se situacija sa koronavirusom smiri, rekao je ministar.\nOn je, takođe, rekao da postoje razrađeni scenariji o tome kako se postupa ukoliko dođe do prenošenja koronavirusa između đaka, što se desilo u jednoj osnovnoj školi na Novom Beogradu.\nMinistar je naglasio da je to moralo da se dogodi pre ili kasnije i da jedino što daje rezultat jeste poštovanje mera prevencije.\nStojim iza toga da su izvanredan posao odradili i Ministarstvo prosvete i naši epidemiolozi. Jedino ako ne poštujete mere možete da dođete u situaciju da se virus prenosi, istakao je on.\nLončar je naveo da ne treba kriviti decu da nisu poštovala mere, već su odgovorni oni čiji je zadatak bio da ih sprovode, uputivši još jednom apel svima da se poštuju mere prevencije - nošenje maski, razmak između dve osobe i pranje ruku.\nBitno je da nam deca što duže idu u školu, istakao je Lončar, naglasivši da je škola važna zbog razvoja svakog deteta, ali i zbog njihove socijalizacije i da nije isto da li se radi onlajn ili uživo.


Konkurs Vojske Srbije - Ozon Media\nSremska Mitrovica – Ministarstvo odbrane raspisalo je konkurs za prijem više od 430 profesionalnih vojnika – mladića i devojaka u jedinice Vojske Srbije u dvadesetak mesta u Srbiji.\nTraže se artiljerci, pešadinci, inžinjerci kao i profesionalni vojnici za tehničku, saobraćajnu i telekomunikacijsku službu, navodi se u konskursu koji je objavljen i na zvaničnoj veb strani Vojske Srbije.\nKonkurs je raspisan i za popunu artiljerijsko raketnih jedinica za protivvazduhoploovna dejstva, rečne i oklopne jedinice, intendantsku, sanitetsku i građevinsku službu.\nUz Beograd, profesionalni vojnici za angažovanje na određeno vreme potrebni su i u Bačkoj Topoli, Jakovu, Vranju,Valjevu,Gornjem Milanovcu, Nišu, Kuršumliji, Kragujevcu, Kačarevu, Zaječaru, Novom Pazaru, Novom Sadu, Pančevu, Prokuplju, Šapcu.\nKonkurs je otvoren do 31. decembra, a od zainteresovanih se traži da ispunjavaju opšte i posebne uslove među kojima i da nemaju bezbednosnih smetnji za rad u Vojsci Srbije.\nOd zainteresovanih se traži i da zadovoljavaju minimalni propisane vrednosti kriterijuma provere fizičkih sposobnosti za prijem u profesionalnu vojnu službu, da imaju određeni nivo obrazovanja i posebna znanja i veštine za rod, odnosno službu za koju konkurišu.\nIzabrani kandidati koji su odslužili vojni rok sa oružjem biće primljeni na period od šest meseci uz mogućnost produženja ugovora na tri godine do navršenih 40 godina života.


Radonjić raspametio Nemce – gol i asistencija /video/ - 06.05.2021, Sputnik Srbija\nFantastična partija srpskog reprezentativca Nemanje Radonjića u važnoj pobedi Herte nad Frajburgom - 3:0 (2:0) u 30. kolu Bundeslige. Brzonogi krilni fudbaler... 06.05.2021, Sputnik Srbija\nHerta se grčevito bori za opstanak, a Nemanja Radonjić maksimalno koristi svaku priliku koja mu se ukaže.Iako nije standardan, otkako je stigao na pozajmicu iz Marselja, Radonjić kad god se nađe na terenu pokušava da pomogne ekipi.Ovoga puta mu je trener Dardai pružio šansu od prvog minuta i hitronogi Srbin mu se odužio sa fantastičnom asistencijom, kasnije još efektnijim golom za konačnih 3:0.Kšištof Pjontek načeo je mrežu Frajburga u 13. minutu, da bi Pekar u 22. duplirao prednost. Upravo je tom golu prethodilo pravo malo remek-delo Radonjića.A šta tek reći za gol koji je Nemanja Radonjić postigao u 85. minutu. Na polovini Herte je dobio dugu loptu od Samija Kedire, prebacio je rivala i dao se trk.Svi vrlo dobro znaju da kada Srbin „sedne na motor“, nemoguće ga je stići i zaustaviti. Začas se stvorio u kaznenom prostoru, gde je nanizao još nekoliko rivala, a onda rutinski poslao loptu u gol.Zlata vredna asistencija i prvenac Radonjića koji bi lako mogao Herti da znači i opstanak u Bundesligi.► Kristijano Ronaldo se uključio u borbu za Gavrilov život!► Slučaj „UEFA“ – pogledaj pod „Kokeza“► Da li će Matić da upotpuni Roma junajted?\nsport, fudbal, nemanja radonjić, herta berlin, bundesliga\n21:45 06.05.2021 (Osveženo: 22:15 06.05.2021)\n© REUTERS / AZIZ KARIMOVNemanja Radonjić u duelu sa fubalerom Azerbejdžana


JSL - Opet derbi, al' u Novom Sadu - Sportske.net\nJSL - Opet derbi, al' u Novom Sadu\nTakmičenje u Jelen Super ligi nastavlja se za vikend utakmicama 26. kola.\nPotvrđeno - Partizan oštećen u derbiju, sudija Grujić suspendovan!Potvrđeno - Partizan oštećen u derbiju, sudija Grujić suspendovan!Đurđević očekuje tri boda protiv "fenjeraša"Đurđević očekuje tri boda protiv "fenjeraša"Rad bi da se nadigrava sa Zvezdom\nUtakmice 26. kola fudbalske Super lige Srbije igraće se u nedelju, a derbi kola je u Novom Sadu gde će Vojvodina dočekati Partizan.\nFudbaleri Vojvodine igraju u nedelju od 19 časova na stadionu Karađorđe protiv Partizana i pokušaće da prekinu niz loših rezultata, dok crno-beli žele pobedu kako bi zadržali prednost nad Crvenom zvezdom i primakli se osvajanju titule.\nVojvodina je poražena u poslednje dve utakmice, a na svom terenu izgubila je tri vezana meča i dozvolila je da joj Čukarički na trećem mestu "pobegne" 10 bodova. U prošlom kolu izgubila je od Voždovca sa 0:1, dok je Partizan kao domaćin pobedio Jagodinu sa 1:0.\nPartizanu je u poslednjih pet kola potrebno da osvoji 10 bodova kako bi osvojio 26. šampionsku titulu. Crno-beli su prvi na tabeli sa 60 bodova, a Vojvodina zauzima peto mesto sa 40 bodova.\nFudbaleri Crvene zvezde u nedelju od 17 časova igraju na svom terenu protiv Rada i pokušaće da pobede kako bi ostali u trci sa Partizanom. "Građevinari" žele dobar rezultat kako bi se zadržali u gornjem delu tabele.\nZvezda je u prošlom kolu pobedila Donji Srem sa 3:1, a Rad je istim rezultatom pobedio Mladost iz Lučana. Crveno-beli su drugi na tabeli sa 55 bodova, a Rad je šesti sa 37 bodova.\nČukarički igra u nedelju od 17 časova u Lučanima protiv Mladosti i želi da nastavi sa dobrim rezultatima i zadrži ubedljivo treće mesto. Beogradski tim je u prošlom kolu pobedio OFK Beograd sa 1:0, a Mladost je izgubila od Rada sa 1:3.\nČukarički je treći na tabeli sa 50 bodova, a Mladost zauzima deveto mesto sa 30 bodova.\nFudbaleri Novog Pazara igraju u nedelju od 17 časova u Nišu protiv Radničkog i žele pobedu kako bi ostali ispred Vojvodine na četvrtom mestu. Ekipa Milorada Kosanovića je neporažena u poslednje četiri utakmice na gostovanjima, uz tri vezane pobede i četvrta je na tabeli sa 40 bodova.\nRadnički je posle dve vezane pobede, odnosno tri pobede u poslednje četiri utakmice, 11. na tabeli sa 22 boda.\nPretposlednji Voždovac u nedelju od 17.30 igra u Subotici protiv Spartaka i mora da pobedi kako bi ostao u trci za opstankom. Jagodina dočekuje Donji Srem, OFK Beograd će biti domaćin Radničkom iz Kragujevca, a Napredak će u Kruševcu dočekati Borac.\nParovi 26. kola Super lige Srbije:\nCrvena zvezda - Rad (17.00)\nJagodina - Donji Srem (17.00)\nMladost - Čukarički (17.00)\nOFK Beograd - Radnički (KG) (17.00)\nRadnički (N) - Novi Pazar (17.00)\nSpartak - Voždovac (17.30)\nNapredak - Borac (19.00)\nLajpcig počeo pregovore sa Romom, sprema se transfer napadača


Vlasti ostaju protiv veronauke u školskim klupama\nEmin Duraku osnovna škola na Kosovu\nVerski poglavari na Kosovu dugo pokušavaju da nateraju kosovske institucije, odnosno Parlament, da pokrenu raspravu o uvođenju veronauke u škole, no to se još nije desilo.\nKosovski zvaničnici odbacuju takvu ideju, uz logično obrazloženje da je Kosovo sekularna država i stoga, uz Crnu Goru, ostaje retka zemlja regiona u kojoj đaci ne uče predmet veronauke.\nVjeronauka u Crnoj Gori prepuštena vjerskim zajednicama\nPre godinu dana, poglavar islamske zajednice Kosova, Naim Tërnava, se, u sklopu inicijative Islamske zajednice Kosova, pismom obratio Parlamentu Kosova da se predmet veronauke uvede u osnovne i srednje škole.\nU pismu se navodi da je „cilj uvođenja veronauke u školama da đaci tokom njihovog rasta i razvoja steknu znanje o njihovoj veri u svim dimenzijama, počevši od duhovne do moralne, obrazovane i socijalne”.\nSrbija između veronauke i građanskog vaspitanja\nMeđutim, iz kosovskih institucija kažu da je Kosovo po svom Ustavu sekularna država, te se stoga ne dozvoljava nastava o religiji u javnom sistemu obrazovanja. Ali, nezadovoljstvo o uvođenju veronauke deli i većina građana Kosova, iako više od 90% stanovništva Kosova pripada islamskoj veroispovesti.\nUčenje o jednoj veri štetno\nI sociolog Linda Gucia smatra da je dobro što predmet veronauke nije uveden u kosovske škole, obzirom da na Kosovu žive pripadnici i islamske i pravoslavne i katoličke vere.\nHrvatska se vlast ne usuđuje dirnuti u vjeronauk\n„Učenje o jednoj veri u školama bilo bi zbunjujuće za kosovske đake jer kako bi se odlučili o kojoj će se veri učiti. Zatim, kako bi se to harmonizovalo sa opštim školskim planom i programom? Smatram da je dobro što su na Kosovu i u Crnoj Gori škole i dalje sekularne. Naravno, postoje verske škole i ukoliko su roditelji zainteresovani da im se deca obrazuju u verskom duhu, oni to mogu uraditi. Ali, učenje o samo jednoj veri može biti veoma štetno za đake, zato što može doprineti verskom rasizmu ili mržnji”, kaže Gucia.\nSekularizam iz škola u BiH istjeran vjeronaukom\nZbog toga što je Kosovo sekularna država, Vlada Kosova je donela odluku o zabrani nošenja verskih uniformi u školama, u ovom slučaju šamije ili marame, koje nose pripadnice islamske veroispovesti.\nTome se strogo usprotivio kosovski muftija Naim Ternava, dok je nekoliko stotina građana, zbog takve odluke, i protestvovalo. Međutim, ta odluka je i dalje na snazi.


ЈЕЛКО, МИ ТЕ НЕ БИСМО ВИШЕ ЗАДРЖАВАЛИ! - Нови Стандард\nJELKO, MI TE NE BISMO VIŠE ZADRŽAVALI!\nIzvestilac Evropskog parlamenta za Srbiju Jelko Kacin ostao ispod cenzusa na izborima, a poznavaoci...\nIzvestilac Evropskog parlamenta za Srbiju Jelko Kacin ostao ispod cenzusa na izborima, a poznavaoci prilika mu predviđaju neizvesnu političku budućnost\nOstanak Jelka Kacina i njegove liste ispod cenzusa na izborima za Evropski parlament (EP) mogao bi da označi početak kraja političke karijere slovenačkog političara koji je bezmalo deset godina uticao na formiranje briselske politike prema Balkanu. Nakon objavljivanja rezultata glasanja, prema kojima je njegova lista „Konkretno” osvojila nešto više od pet procenata glasova, dosadašnji izvestilac EP za Srbiju Kacin izjavio je da je na sceni „trenutak istine slovenačke politike”.\nOn je, kako su preneli mediji, rekao: „Slovenačke glasače izbori ne zanimaju. Država nije motivisana da svoje članstvo iskoristi za prevazilaženje stanja, što nije dobro. U ovoj zemlji DeSUS (partija penzionera) ima tri člana u Evropskom parlamentu, ali više neće imati ni evro u penzionom fondu.” Kacin je dodao i da je Evropska unija „najdragoceniji mehanizam” koji imaju na raspolaganju, ali da tako nije i u svesti Slovenaca.\nAdut za koji je očekivao da će mu obezbediti ostanak među evroparlamentarcima bile su sve manjine u Sloveniji, kao čiji zastupnik se preporučivao tik uoči početka izborne tišine.\nTakav pristup je zakazao, a Kacinovoj omiljenosti kod potencijalnih glasača nije pomogao ni incident kada je je tražio da mu se ustupi helikopter slovenačke vojske kako bi nadletao poplavljena područja u Srbiji i BiH. Informaciju koju je prva plasirala slovenačka televizija POP Kacin je demantovao, ali demanti nije bio dugog daha – vojni ataše iz slovenačke ambasade u Beogradu razotkrio je da Kacin nije govorio istinu kad je, demantujući televiziju, tvrdio da nije tražio ustupanje slovenačkog helikoptera poslatog da pomaže poplavljenima u Srbiji.\nU Sloveniji se inače uveliko diskutuje o njegovoj političkoj budućnosti nakon „potopa” na izborima za EP, utoliko pre što je karijeru uglavnom vezivao za institucije Evropske unije.\nPoznavaoci prilika tvrde da je njegova matična partija Liberalna demokratija Slovenije (LDS) na ivici propasti, a sumnjaju i u njegove kapacitete da ostvari ideju o ujedinjenju slovenačke levice.\n„Skromna izlaznost (svega 24 odsto biračkog tela) nije dokaz samo poslovične apatije slovenačkih glasača već je to odraz i nezadovoljstva zbog ’politike štednje’ koju je proklamovala dosadašnja briselska elita, a koja je u Sloveniji najviše osiromašila nekadašnji srednji sloj i ojadila mlade, radnike i nezaposlene. To je jedan od razloga zašto su birači uskratili podršku i Jelku Kacinu, u kome zemljaci vide tipičnog briselskog aparatčika i predstavnika dobro plaćene, u širem društvu omrznute političke elite koja se godinama drži kormila EU”, ocenjuje za „Politiku” publicista Igor Mekina.\nPriča o Kacinu ne bi bila moguća bez biografskih crtica iz vremena njegovog angažmana kao ministra informisanja 1991. U vreme slovenačke secesije vodio je medijski rat za nezavisnost na konferencijama za novinare, a često se pominje da je njegov doprinos slovenačkoj nezavisnosti, kao vođe propagande, bio mnogo veći nego Janeza Janše i njegovih teritorijalaca.\nNedeljnik „Vreme” je svojevremeno podsetio da je Kacin u srpskoj štampi nazivan „načelnikom štaba” najefikasnije ratne propagande na ovim prostorima i da je kasnije priznao da je proračunato iznosio neistine o akcijama JNA kako bi pridobio naklonost svetske javnosti.\nUčesnik je i prve tuče u istoriji slovenačkog parlamenta, kada je 1998. naseo na provokaciju kolege poslanika i udario ga novinama.\nAutor D. Vukotić\nIzvor Politika, 27. 05. 2014.


PROGRESSIVE MAGAZIN | KOMPANIJA CARNEX DONIRALA VIŠE OD 16 TONA PROIZVODA BANCI HRANE\nKOMPANIJA CARNEX DONIRALA VIŠE OD 16 TONA PROIZVODA BANCI HRANE\n05. XII 2017. | Donaciju hrane u vrednosti većoj od 86.000 evra kompanija Carnex uručila je korisnicma udruženja Banke hrane. U svetlu predstojećih praznika deca korisnici donacije iz udruženja Plava školjka, Centar Zvezda, MNRO Zvezdara, ukrašavali su novogodišnju jelku, koju je Carnex otkupio i na taj način dodatno podržao rad ovih udruženja, koja su posvećena brizi o deci. Događaj koji je održan u Dečijem kulturnom centru grada Beograda otvorio je zamenik gradonačelnika grada Beograda Andreja Mladenović.\n“Ovo je jedna od najvećih donacija proizvoda od jedne kompanije, koja će obezbediti, možemo slobodno da kažemo, gotove obroke našim članicama. Zahvalni smo kompaniji Carnex sa kojom odavno imamo saradnju, jer prepoznaje značaj jednog ovako humanog projekta i daje svoj doprinos”, izjavila je prilikom uručenja donacije Radmila Ivetić, predsednica Banke hrane.\nZamenik gradonačelnika Andreja Mladenović obratio se prisutnima: “Hvala Banci hrane što već deset godina povezuje one koji proizvode s onima kojima su viškovi hrane najpotrebniji. Hvala kompaniji Carnex na današnjem okupljanju i ovo je prilika da pozovemo sve kompanije da podrže rad Banke hrane, jer kao što je veliki Duško Radović rekao, vaše malo je mnogo za one kojima je pomoć najpotrebnija”.\n“Praznici su vreme kada najviše mislimo na druge i kada darujemo posebno one kojima je pomoć najpotrebnija. Zato smo se odlučili, nakon realizovanih donacija u ovoj godini, da na samom kraju doniramo najveći broj proizvoda sa željom da doprinesemo da veselo i bezbrižno provedu predstojeće praznike i pripadnici najugroženijih grupa stanovništva”, izjavila je brend menadžer kompanije Carnex Tijana Katalinić. “Odgovorno poslovanje i pomoć zajednici jesu naše osnovne orijentacije i vrednosti. Solidarnost, briga prema drugima i okruženju motivišu nas da svojim primerom ukažemo na važnost rešavanja problema u društvu. Kao lideri u mesnoj industriji imamo moralnu obavezu da doprinesemo unapređenju lokalnih zajednica i da svojim primerom pozovemo i druge kompanije da se uključe u konkretne aktivnosti kao što je današnja donacija Banci hrane”, naglasila je Tijana Katalinić.\nProblem siromaštva je prisutan svuda u svetu, prema podacima UN oko 800 miliona ljudi širom sveta živi u ekstremnom siromaštvu i gladi. U Srbiji se godišnje, prema nezvaničnim podacima, baci 250.000 tona hrane, dok zvanična statistika pokazuje da 8,9% stanovnika ne može da namiri osnovne životne potrebe.


14. februara 2021. - Leutar.net\n14. februara 2021. LEUTAR 0\nSrpska lista proglasila je pobedu u srpskim sredinama na izborima na KiM. – Još jednom u nizu je podržana politika Aleksandra Vučića i Srpske liste. Osvojili smo 10, maksimalan broj […]\nNisam rođena Beograđanka, ali…\n“Moj grad večeras tako tužan je i tih, moj grad večeras krije neki strah”, ovo su stihovi zlatnog momka koji me uvek prenu i probude setu, jer u emociji koju […]\nMnogo je onih koji su u prošlosti zadužili Beograd često darujući prijestonici i njenim građanima sve što su imali. Ipak, kako po veličini “poklona”, tako i po stepenu zaboravljenosti, niko […]\nU noći između subote i nedelje dogodila se nesvakidašnja potjera na Sentandrejskom putu blizu ugla sa Primorskom u Novom Sadu. Policija je prvo primijetila vozilo “golf 2” kako se kreće […]\nUtakmicu Serie A između Rome i Udineza koja je okončana pobjedom Vučice 3:0 gledaoci su mogli pratiti direktno na RTRS-u. Doduše, mogli su određeno vrijeme, dok se na malim ekranima […]


Gradonačelnik Fazlić uvrijedio i ponizio građane Bihaća\nGO SDP Bihać: Biti sa svojim sugrađanima u Novogodišnjoj noći nije samo obaveza gradonačelnika već i čast!\nU politici gradonačelnika Šuhreta Fazlića ljudi i građani Bihaća sve više zauzimaju posljednje mjesto. Od pogrešnih, samostalnih odluka i otvaranja gradskih vrata nezvanim gostima koji su promjenili naš način života i donijeli nesigurnost, do donošenja Budžeta grada Bihaća samo za odabrane.\nDa Gradonačelnika građani ne zanimaju, potvrdio nam je i u Novogodišnjoj noći prvi put u dugoj istoriji Bihaća, kada se nije udostojio da bude sa svojim građanima i poželi im sretnu Novu godinu, niti je, kako to tradicija nalaže, obišao dežurne institucije u Gradu Bihaću.\nRazumijemo da je lijepo skijati na austrijskim Alpama ili provoditi praznike na drugim svjetskim destinacijama, ali biti sa svojim sugrađanima u Novogodišnjoj noći nije samo obaveza Gradonačelnika, već čast, ponos, i izraz poštovanja prema onima koji ga plaćaju, i koji očekuju odgovore na brojna pitanja.\nTakav uvrijedljiv postupak i nepoštovanje prema Bišćankama i Bišćanima je nečuven, i samo povećava beznađe i vjeru u institucije, posebno među mladima, od kojih većina na žalost, svoju budućnost vidi daleko pod tuđim suncem.\nA i Gradonačelnik po svemu sudeći ima svoje planove bez građana, koji mu očito više ne trebaju, jer vjerovatno će on uskoro daleko od Bihaća i naših problema!?\n> Vijećnici SDP-a u Kiseljaku će se odreći svojih paušala i sredstva umjeriti u institucije zdravstva


Šta će biti glavna tema samita APEK-a?\nPatrolni brodovi specijalne mornarice Filipina kod mesta gde će se iduće nedelje održati samit APEK-a, 13. novembar 2015.\nRivalstvo između SAD i Kine biće u prvom planu predstojećeg samita Azijsko-pacifičke ekonomske saradnje, poznatog i kao APEK, iako tenzije u Južnom kineskom moru možda neće biti na dnevnom redu\nGlavna tema tog ekonomskog samita biće Transpacifičko partnerstvo, koje predvode SAD.\nAmerički predsednik Barak Obama i njegov kineski kolega Ši Đinping, koji su se nedavno sreli u Vašingtonu, prisustvovaće uticajnom Azijsko-pacifičkom ekonomskom forumu u Manili.\nSve veće tenzije između Vašingtona i Pekinga povodom slobodne plovidbe i teritorijalnih sporova u Južnom kineskom moru, preko kojeg prolazi 40 odsto svetske trgovinske razmene, imaju ozbiljne ekonomske posledice, kaže analitičar Danijel Pinkston, koji je govorio putem Skajpa.\n“Ukoliko taj region bude militarizovan ili postane konfliktna zona, to bi moglo da ima veliku cenu za sve”, kaže Pinkston.\nMeđutim, to sporno pitanje moglo bi da se nađe jedino na marginama APEK-a i da bude odloženo dok se većina istih lidera ne sastane nekoliko dana kasnije u Maleziji, na bezbednosnom samitu ASEAN-a.\nNa forumu APEK-a, koji je osnovan 1989. godine radi promovisanja slobodne trgovine, Sporazum o transpacifičkom partnerstvu će verovatno biti glavna tema diskusije.\n“Transpacifičko partnerstvo je prva akcija na putu realizacije tih početnih ciljeva APEK-a, uspostavljenih pre više od 20 godina”, objašnjava Fred Bergsten iz ekonomskog instituta Piterson.\nOsim Kine, skoro sve zemlje članice te organizacije, koje još nisu deo sporazuma, izrazile su interesovanje da se pridruže.\nUz svoj usporeni ekonomski rast, Peking kako izgleda nije siguran da li da se pridruži paktu o slobodnoj trgovini koji predvode SAD ili da pokuša da oživi zastale alternative koje obuhvataju Zonu slobodne trgovine u Aziji i Regionalno sveobuhvatno partnerstvo.\n“U svakom slučaju, Kina oseća da je značajno onemogućena time što je ostavljena po strani i mislim da oni pokušavaju da ustanove koja njihova strategija će biti najbolja da se povrate”, smatra Bergsten.\nProšle godine na zasedanju APEK-a, Kina se sa svojih 50 milijardi Azijske infrastrukturne investicione banke pojavila kao glavni ekonomski lider, ali uz Sporazum o transpacifičkom partnerstvu, Sjedinjene Države sada određuju uslove za trgovinu.


Optužbe Časlava Golubovića - Bor GRAD INFO\nOptužbe Časlava Golubovića\nurednik\t јун 18, 2007 428 0\nĐorđević izdao policiji u Boru naređenje da se oko 80 tela Albanaca sa Kosova, pronađenih u hladnjači u Dunavu, pretovari i uputi za Beograd, a da se hladnjača uništi\nGenerala Vlastimira Đorđevića u Hagu je teško optužio i Časlav Golubović, bivši načelnik SUP-a Bor koji je svedočio na suđenju Slobodanu Miloševiću, bivšem predsedniku Srbije i SR Jugoslavije. Golubović je u sudu objasnio kako je u aprilu 1999. godine pronađena hladnjača puna leševa u Dunavu kod Kladova, i tvrdio da je general Vlastimir Đorđević naredio da se nikakve informacije o ovom događaju ne objavljuju. Pri izdavanju naređenja, Đorđević se, navodno, pozvao na tadašnjeg ministra unutrašnjih poslova Srbije Vlajka Stojiljkovića. Dok ga je ispitivao tužilac Milbert Šin, svedok Golubović je rekao da o tom slučaju nije vođena zvanična istraga.\nOn je ispričao da je 6. aprila uveče iz Kladova telefonom obavestio generala Đorđevića da je u Dunavu kod Tekije prethodnog dana pronađena hladnjača u kojoj je, prema prvim procenama, bilo „20 do 30 leševa”. Golubović je rekao da je Đorđevića informisao i o pretpostavci kladovskih policajaca i istražnog sudije da leševi potiču sa Kosova, zbog natpisa „Prizren” na kamionu, kao i dimija na ženskim telima.\nNa slici:Bivši ministar Mihajlović i inspektor Karleuša 13. juna 2001. gledaju snimke posmrtnih ostataka leševa pronađenih u hladnjači kod Kladova\n– General Đorđević je rekao da pokušamo da tela prebacimo u druga vozila i da pronađemo mogućnost da ih sahranimo na području Kladova. Dao je i uputstvo da se hladnjača kasnije uništi i da niko od nas ne sme da daje nikakve izjave za javnost. Pozvao se da je to naredba ministra Stojiljkovića – kazao je svedok. Golubović je rekao da je u više navrata, tokom nekoliko telefonskih razgovora s Đorđevićem te noći, insistirao da se leševi ne sahranjuju u Kladovu, jer ne postoje uslovi za identifikaciju i obdukciju i da je bolje da se pošalju u Beograd ili Niš. Prema rečima svedoka, Đorđević je prvo insistirao da se tela sahrane kod Kladova, a potom je promenio naređenje i naložio da se kamion u koji su bili pretovareni leševi uputi ka Beogradu, što je i učinjeno oko pola tri posle ponoći. Golubović je dodao da je tada od Đorđevića zatražio da iz MUP-a pošalje još jedan kamion, zato što se, tokom pretovara, pokazalo da je u hladnjači bilo oko 80 tela. Svedok je rekao da je iz kladovske policije 7. aprila obavešten da su preostala tela prebačena na taj kamion koji se potom vratio ka Beogradu. On je naveo i da je hladnjača zatim eksplozivom uništena na policijskom poligonu u Petrovom Selu kod Kladova. Golubović je kazao da je od generala Đorđevića, posle nekoliko dana, tražio i dobio novac za isplatu radnika kladovskog „Komunalca” koji su pretovarali leševe iz hladnjače u kamione. Na pitanje tužioca da li je o svemu tome podneo neki pisani izveštaj, svedok je odgovorio negativno. Upitan da li je normalno da se tela sahranjuju bez obdukcije, odvratio je: „Ne, u normalnim uslovima”.\nTokom unakrsnog ispitivanja, Milošević je tvrdio da su leševi iz hladnjače povezani sa organizovanim švercom ljudi u Rumuniju, a Golubović je odgovorio da zna da je tada postojao kanal za prebacivanje Kurda preko Dunava.


(Ne)oporezivanje povrata novčanih sredstava - Privredna štampa\n(Ne)oporezivanje povrata novčanih sredstava\nPITANJE: Ovlašteni serviser bijele tehnike odnosno kućanskih aparata, na osnovu ugovora o poslovno tehničkoj saradnji sa generalnim uvoznikom, kojim je definisano da pored pružanja popravke proizvoda u garantnom i vangarantnom roku vrši i povrat novca u ime trgovca odnosno ovlaštenog uvoznika spomenute robe. Dakle, uslijed nemogućnosti popravke proizvoda, a na osnovu zahtjeva krajnjeg potrošača – kupca (na osnovu Zakona o zaštiti potrošača) mi vršimo preuzimanje neispravnog aparata, te vršimo povrat novca po fiskalnom računu izdatom od strane trgovca (u bruto iznosu = prodajna vrijednost + PDV) za taj aparat u ime generalnog distributera.\nDa li je ispravno postupanje ako mi preuzeti aparat odnosno povrat novca (u bruto iznosu) tretiramo kao prolaznu stavku u našim poslovnim knigama (stavku bez PDV-a)?\nDakle, povrat novca evidentiramo kao potraživanje za obaveze preuzete u ime drugih (generalnog distributera) što na našoj fakturi iskažemo kao stavku bez PDV-a sa pozivajući se na Član 3. Zakona o PDV-u jer to nije nabavka niti prodaja već samo povrat novca koji nam to u konačnici i refundira. Preuzeti aparat se vraća generalnom distributeru kao škart koji se dalje zbrinjava kao otpad.\nNabavka službenog putničkog automobila samostalnog poduzetnika\nRadovi za interne usluge i PDV-e


Posle odluke nemačkog kancelara da ne ode u Italiju na godišnji odmor\nŠreder letuje kod kuće u Hanoveru\nNjegovim ministrima - Fišeru, Šiliju i Cojlu - ne pada na pamet da otkažu boravak na Apeninskom poluostrvu\nBERLIN (Tanjug) - Nemački kancelar Gerhrad Šreder je svoje odustajanje od planiranog odmora u Italiji objasnio kao neophodnu reakciju na antinemačke izjave u italijanskoj vladi. "Ako se vodeći političari služe glupim predrasudama o ljudima iz moje zemlje, onda se tome moraju staviti granice", rekao je kancelar televiziji ARD naglasivši da je on morao da jasno pokaže "šta ide, a šta ne ide".\nItalijanski ministar za turizam Stefano Stefani podneo je premijeru Berluskoniju ostavku zbog antinemačkih izjava.\nŠreder je odustao od odmora zbog sporne izjave italijanskog ministra za turizam Stefana Stefanija, koji je nemačke turiste nazvao "plavokosim hipernacionalistima, koji se bučno obrušavaju na plaže". "U mojoj vladi on ni trenutak više ne bi ostao državni sekretar", rekao je Šreder o Stefaniju, dodajući, međutim, da je odluka italijanske vlade suverena i da on u to ne želi da se meša.\nŠreder će odmor provesti sa porodicom kod kuće u Hanoveru, ali nemačka štampa saznaje da ministri inostranih, unutrašnjih poslova i za razvoj Joška Fišer, Oto Šili i Hajdemari Vječorek-Cojl neće otkazati planirane odmore u Italiji. Jedna anketa, koju je za televiziju N 24 pripremio institut "Forsa", pokazuje da 65 odsto Nemaca smatra ispravnom odluku Šredera da, posle potcenjivačkih izjava o nemačkim turistima, ne ide na odmor u Italiju.\nBuš u Nigeriji\nKarači: Eksplozija u poslovnoj zgradi od 11 spratova\nIranski predsednik ponudio ostavku\nTenet preuzeo odgovornost za netačne podatke iz Bušovog govora o Iraku\nRuski milijarderi u panici\nSAD ne garantuju Rusima bezbednost\nPentagon ponudio novu verziju događaja u Iraku\nNapravljen "rover" broj 5.000.000


Jeremić: Možemo da dostignemo Sloveniju i Hrvatsku, ali moramo da menjamo sistem\nVesti Autor:FoNet12. sep. 202014:46 > 14:53\nPredsednik Narodne stranke Vuk Jeremić izjavio je da bi Srbija "u ovoj generaciji mogla da dostigne Sloveniju i Hrvatsku" i da bude uređena evropska država, ali da je preduslov za to "korenita promena sistema ogrezlog u korupciji ljudi na vlasti".\nJeremić je u Vladičinom Hanu, gde je osnovan opštinski odbor Narodne stranke, naveo da je pobeda na slobodnim izborima prvi korak ka promeni sistema, a da potom mora uslediti temeljna lustracija i oduzimanje imovine svima koji su se nezakonito obogatili i zloupotrebili funkcije.\n„Nikome ko se ogrešio o javni interes nećemo dozvoliti da mirno spava. Oni su sada bahati jer misle da su se dovoljno obogatili da će, kada se promeni vlast, moći da kupe ulaznicu za novu rundu pljačke ili da kupe mir kako bi mogli nastave da uživaju u onome što su očerupali i opljačkali“, rekao je Jeremić, prenosi Narodna stranka.\nJeremić je istakao da je Narodna stranka garant da pljačkaši Srbije i njenih resursa neće moći da kupe mir.\n„Obećavam da se neće izvući oni koji se danas bahate, a Narodna stranka drži reč. Narodna stranka će biti sledeća stranka koja će se izboriti za priliku da preuzme odgovornost za vođenje države. Mi nećemo dopustiti da današnji razbojnici prođu nekažnjeno“, rekao je Jeremić.\nOn je naveo da je pandemija koronavirusa u svetu izazvala „veći politički i ekonomski šok od pada Berlinskog zida“, dodavši da teška ekonomska kriza neće moći da se sakrije „propagandom, krivotvorenjem i izvlačenjem iz konteksta podataka o ekonomskom rastu“.\nJeremić je ocenio da će u Srbiji nezadovoljstvo građana „eksponencijalno rasti i ključati“ ove jeseni i zime, ali da to nije dovoljno za promenu vlasti.\n„Uskoro će većina stanovništva, uprkos režimskoj propagandi, shvatiti da nešto mora da se menja. Nezadovoljstvo će porasti toliko da će režim biti uzdrman i do tog trenutka moramo da ojačamo stranku do nivoa da možemo da preuzmemo odgovornost za savesno vođenje države“, zaključio je Jeremić.


Današnji parlamentarni izbori u Velikoj Britaniji najvažniji su u čitavoj jednoj generaciji jer će na njima biti odlučeno ne samo ko će da vlada zemljom, već i kako – pa čak i da li će – ona napustiti Evropsku uniju.\nTo znači da su alternative: Bregzit krajem januara ili novi referendum o statusu Velike Britanije.\nPremijer Boris Džonson (Johnson) je obećao definitivni izlazak zemlje iz EU 31. januara, a lider opozicione Laburističke stranke Džeremi Korbin (Jeremy Corbyn) organizovanje novog referenduma.\nNikada nije bio veći ulog od 1983. godine kada su se nadmetali lider torijevaca Margaret Tačer (Thatcher) i ultralevičarski čelnik laburista Majkl Fut (Michael Foot), ocenjuje "Tajms" (The Times).\nRezultat tadašnjih izbora odredio je britansku politiku koja je i danas dominantna. Ishod glasanja u četvrtak opredeliće kurs zemlje za dugi niz godina.\nMnogo toga je u igri – ne samo kako će se okončati saga o Bregzitu, već, kako navodi "Gardijan" (The Guardian), mesto Britanije u svetu pa i njen teritorijalni integritet, pre svega zbog zahteva Škotske za organizovanjem novog referenduma o svom statusu.\nNikada britanska vlada nije bila toliko nepopularna u novije vreme, kao aktuelna koju predvodi Džonson, dok je Korbin najnepopularniji lider opozicije u poslednjih nekoliko decenija, ističe "Ikonomist" (The Economist).\nStoga se birači suočavaju sa nimalo jednostavnim izborom – da glasaju za Džonsona koji je fokusiran na okončanje Bregzita po svaku cenu, ili Korbina čiji program nacionalizacije pojedinih sektora i povećanje javne potrošnje protivnici nazivaju socijalističkim i vraćanjem u 1970-te godine.\nTorijevci vode, neizvesna parlamentarna većina\nSve ankete pokazuju da će vladajući konzervativci osvojiti najviše glasova, ali njihovo vođstvo se poslednjih dana smanjuje pa je moguće da i u novom sazivu parlamenta ne bude jasne većine.\nPrema istraživanju javnog mnjenja „YouGov“, objavljenom u utorak veče, konzervativci uživaju podršku 43 odsto birača, što im omogućava 339 poslaničkih mandata (13 više od neophodne većine za formiranje vlade – 326).\nLaburisti su na drugom mestu sa 34 procenta ili 231 mandat, a Liberalni demokrati mogu da računaju na 12 odsto pristalica ili 15 poslanika.\nŠkotska nacionalna partija (SNP) bi prema ovoj projekciji imala 41 poslanika, što je šest više nego na izborima 2017. Međutim, uprkos ovom vođstvu, Konzervativna partija ima razloga za brigu, jer je krajem novembra mogla da računa na 20 poslanika više.\nTu je i faktor „taktičkog“ i „protestnog“ glasanja. „Taktično glasanje“ znači da ako pristalica laburista živi u izbornoj jedinici u kojoj njegova partija slabo stoji, a konzervativci pobeđuju, onda će glasati za Liberalne demokrate.\nOvu taktiku je dosada koristila podeljena opozicija i manje partije protiv konzervativaca.\nPrema jednom istraživanju iz oktobra, 24 odsto birača će koristiti ovu taktiku.\nImajući u vidu mnoštvo nepoznanica, kao što su podele unutar samih partija - tako da deo konzervativaca podržava ostanak Britanije u EU a pojedini laburisti su za Bregzit – veoma je teško predvideti ishod.\nTo se pokazalo i na vanrednim izborima 2017, koje je tadašnja premijerka Tereza Mej raspisala u nadi da će dobiti ubedljviju većinu u parlamentu. Umesto toga, konzervativci su prošle još gore nego na izborima 2015. i mogli su da samo formiraju manjinsku vladu. Mnoge ankete su sugerisale i da će Britanci na referendumu 2016. podržati ostanak u EU.\nNa primer, nije jasno da li će bivši laburistički birači koji su se okrenuli partijama, poput Liberalnih demokrata koji se otvorenije protive izlasku Britanije iz EU, vratiti u stari tabor. Takođe, da li konzervativni glasači koji se zalažu za ostanak zemlje u evropskom bloku, mogu da prihvate Korbina kao premijera.\nStoga su istraživači oprezniji i nastoje da razmotre sve moguće varijable, procenjujući da bi torijevci mogli da osvoje između 311 i 367 mandata, što znači ubedljivu većinu u parlamentu, ali i opcija ostanka bez nje, pa da budu primorani da traže podršku manje partije, kao što je do skora bio slučaj sa severnoirskom Demokratskom unionističkom partijom (DUP).\nKako navodi Rojters, moguće je nekoliko opcija:\n1. Džonsonova pobeda\nU slučaju da Džonsonovi torijevci osvoje 326, ili više mandata, u parlamentu sa 650 poslanika, to će im omogućti sprovođenje sporazuma o Bregzitu krajem januara koji je dogovorio sa Evropskom Unijom.\nNakon napuštanja evropskog bloka, Velika Britanija bi ušla u prelazni period do kraja decembra 2020. godine u kome bi uglavnom zadržala sadašnje odnose sa njim. Ovo razdoblje bi se iskoristilo za pregovore o sporazumu o slobodnoj trgovini o odnosima pete najveće ekonomije sveta i njenog najvećeg trgovinskog partnera.\nDžonson je izjavio da neće tražiti produženje prelaznog perioda, zbog čega se mnogi pribojavaju izostanka dogovora, što bi dovelo do naglog raskida dosadašnjih trgovinskih aranžmana sa EU.\n2. Poraz Džonsona, verovatno drugi referendum\nUkoliko Džonson ne pobedi, to će rezultirati blokadom parlamenta u kome nijedna partija nema većinu, pa moraju da se prave koalicije.\nDžonson bi dobio prvi priliku, ali pošto nema očigledne saveznike, verovatno bi morao da vrati mandat. U tom slučaju, lider laburista Korbin bi dobio priliku i mogao bi da ubedi Škotsku nacionalnu partiju (SNP) i Liberalne demokrate da ga podrže, ili barem ne glasaju protiv njega.\nSNP želi drugi referendum o nezavisnosti Škotske. Manje partije bi mogle da podrže Korbina u cilju održavanja drugog referenduma o članstvu Velike Britanije u EU. Labursti ističu da bi to trebalo da bude izbor između novog sporazuma o Bregzitu, koji bi dogovorio Korbin, ili ostanak u EU.\nKorbin je istakao da želi da ispregovara novi dogovor sa EU u naredna tri meseca i da se građani izjasne o njemu na referendumu za šest meseci. Precizirao je da bi on lično bio neutralan u slučaju drugog referenduma.\nPošto je mala verovatnoća da bi male partije podržale Korbinove ekonomske reforme, Korbin bi mogao da raspiše nove izbore nakon pronalaska rešenja za Bregzit.\n3. Džonson bez većine, ali i dalje na vlasti\nMoguće je da Džonson, čak iako ne osvoji većinu, pokuša da zadrži vlast sklapajući dogovore sa oponentima. Mada nema očiglednih saveznika među drugim partijama o pitanju Bregzita, Džonson bi mogao da proceni da je drugi mandat kao premijera vredniji od štete koju bi takav potez naneo njegovoj reputaciji zbog neisupenja obećanja o odlasku Velike Britanije iz EU 31. januara.\n4. Laburisti u većini\nUkoliko laburisti osvoje većinu - mada su prema istraživanjima javnog mnjenja male šanse za to – to bi im omogućilo odrešene ruke za raspisivanje drugog referenduma i primene programa radikalnih ekonomskih reformi.\nNaime, ova partija je najavila da će, ukoliko dođe na vlast, u prvih 100 dana usvojiti budžet kojim bi se okončale mere štednje, započeti nacionalizaciju pojedinih privrednih grana, kao što je železnica i resursi vode, te gradnju infrastrukturnih projekata, prenosi Rojters.\nBregzit ključna tema u kampanji\nPrema istraživanjima javnog mnjenja, u ovoj izbornoj kampanji za birače je ključno pitanje Bregzit, za razliku od izbora 2015, kada su bili najzainteresovaniji za položaj Nacionalne zdravstvene službe (NHS). I na izborima pre dve godine manje su pažnje posvećivali odnosima sa EU, nego sada.\nZato je glavni moto Džonsona da konačno izvede zemlju iz EU 31. januara, dok se Korbin, koji biračima nudi “glas nade”, zalaže da se pitanje Bregzita stavi na pravo mesto, odnosno pregovori sa Briselom pa onda još jedan referendum.\nJoš veće podele nakon izbora\nPodeljenoj Britaniji predstoje izbori nakon kojih će biti još podeljenija, ocenjuje “Ikonomist”.\nRedovni izbori se održavaju svake pete godine. Međutim, britanskim biračima je ovo treće glasanje od 2015. godine – i svaki put opcije su sve gore. Laburisti i konzervativci, nekada partije levo i desno od centra, u međuvremenu su radikalizovali svoje pozicije.\nObe partije su, kako piše “Gardijan”, sve manje pluralističke a sve više sektaške, čime udaljavaju od sebe svoje tradicionalne birače levo i desno od centra. Partijskim liderima je više stalo da kanališu indignaciju građana zarad svoje političke dobiti, nego da oslušnu njihove pritužbe.\nStoga se oni suočavaju sa ni malo jednostavnim izborom između Borisa Džonsona, koji je obećao “tvrdi” Bregzit, ukoliko bude neophodno, i Džeremija Korbina, čiji je plan da “izmeni ekonomska pravila” u skladu sa socijalističkim načelima.\nPri tom su obojicu pratili gafovi u kampanji. Tako je Džonson odbio da pogleda fotografiju četvorogodišnjeg dečaka obolelog od pneumonije kako leži na podu prijemnog odeljenja u bolnici,\nDžonson se posle izvinjavao, ali je ovaj slučaj još jedna ilustracija nefunkcionalnosti prilično kritikovane Nacionalne zdravstvene službe. Istovremeno, Korbin nije uverljivo negirao tvrdnje kritičara o njegovom antisemitizmu.\nZbog toga su razočarani birači skloni da kažu da ne veruju nijednom ni drugom. Kako navodi “Bi-Bi-Si” (BBC), građani su zasićeni političarima koji stalno potenciraju da je britansko društvo podeljeno. Međutim, dok obični ljudi žive svojim uobičajenim životom, političari su ti koji su međusobno podeljeni, čak i unutar svojih partija.\nDžonson se nada da će mu, kao najistaknutijem političaru koji se zalagao uoči referenduma 2016. za Bregzit, a kao premijer u novembru postigao sa EU sporazum o napuštanju, biti dovoljna većina od 52 procenta birača koji su podržali ovu opciju, uključujući i znatan deo pristalica laburista, biti ponovo spremni da mu pruže šansu da konča ispuni taj cilj.\nMeđutim, slogan “Okončajmo Bregzit” ne znači da će to biti brzo učinjeno, čak iako konzervativci ubedljivo pobede. Naime, predstoje komplikovani pregovori o trgovinskom sporazumu, što može rezultirati novim odlaganjem, jer je teško postići valjani dogovor u tako kratkom roku - ili rizičan razlaz sa EU bez dogovora.\nNisu uverljiva ni Korbinova obećanja da će temu Bregzita rešiti na pravi način. Jer, nije realistično postići novi dogovor sa EU za tri meseca a onda šest meseci nakon toga održati referendum.\nPolitike obe ključne partije takođe mogu dramatično da promene način na koji Britanija deluje u svetu – pa čak i da dovede do njenog raspada.\nStoga nije dovoljno samo pronaći rešenje za Bregzit.\nKako zaključuje “Gardijan”, sledeći premijer mora da se suoči sa uzrocima Bregzita, tako što će oslušnuti zahteve zapostavljenih slojeva britanskog društva omogućavajući im bolje plaćene poslove i brigu zajednice.\nTime će pokazati da je ta vlada, za razliku od prethodnih, učinila nešto opipljivo za njih.


Blog - Ćatić company\nDOO ĆATIĆ COMPANY PRIJEPOLJE - Dobitnik Gold sertifikata ĆATIĆ COMPANY PRIJEPOLJE dobitnik je Gold sertifikata za odlično poslovanje u 2015. 2016. 2017.\nĆATIĆ COMPANY PRIJEPOLJE dobitnik je Gold sertifikata za odlično poslovanje u 2015. 2016. 2017. godini sa ocenom kreditnog rejtinga u poslovanju AAA od strane vodeće švedske grupacije Bisnode AB Sweden.\nNa osnovu analize finansijskog poslovanja za protekle 2014. 2015. 2016 godine kompanija DOO ĆATIĆ COMPANY PRIJEPOLJE ponela je u 2015. 2016. 2017. godini najvišu ocenu bonitetne izvrsnosti poslovanja koja oslikava najviši kreditni rejting u poslovanju – AAA i postao ekskluzivni nosilac Gold Creditworthiness Rating Excellence Certifikate AAA.\nSertifikat za bonitetnu izvrsnost poslovanja koji po identičnim kriterijumima Bisnode grupa dodeljuje u više od 19 zemanja Evrope, najbolji je pokazatelj stabilnosti i kvaliteta rada kompanije ĆATIĆ COMPANY tržištu. Sertifikat bonitetne izvrsnosti, kompanijama osigurava ugled i prednost u odabiru u odnosu na ostala preduzeća iz segmenta njihovog poslovanja . U 2017.godini u Srbiji svega 2,15% preduzeća ispunjava uslove za izdavanje sertifikata bonitetne izvrsnosti.\nBonitetna izvrsnost - potvrda kvaliteta - Priznanje bonitetne izvrsnosti je potvrda dugogodišnjeg sistematskog i kvalitetnog rada koji dobitnike svrstava u sam vrh domaće privrede, rame uz rame sa preduzećima iz Evropske unije, jer se primenjuju isti rigorozni i dokazani kriterijumi.\nKompanije nosioci sertifikata Bonitetne Izvrsnosti predstavlju pravne subjekte sa nadprosečnom ocenom vrednosti kompanija koje demonstriraju rejting izvrsnosti za tri uzastopne godine na osnovu finansijskih izveštaja i drugih dinamičkih pokazatelja preduzeća i predstavljaju izuzetno bezbedane i uspešane kompanije u narednih 12 meseci.\nPrema analizama, firme sa trogodišnjim kreditnim rejtingom posluju natprosečno i imaju veliku verovatnoću da će zadržati istu bonitetnu izvrsnost i u narednoj godini (>94%), a njihove karakteristike su: verovatnoća da će otići u stečaj ili likvidaciju < 0,15% , da će biti izbrisane je < 0,93%, da će ući u blokadu je < 0,98% . U grupi dominiraju poslovni subjekti sa dužim vekom poslovanja (duže od 10 godina) i subjekti sa većim povratom na imovinu (ROA) Grupa Gold AAA ima 115 pravnih subjekata od 467.600 aktivnih pravnih subjekata.\nMetodologija izračunavanja bonitetne izvrsnosti jedinstvena je za sva tržišta Evrope i temelji se na analizi finansijskih izveštaja za poslednje tri godine i daje prognozu sigurnosti poslovanja kompanije u narednih 12 meseci. Statistički modeli su izgrađeni na osnovu finansijskih pokazatelja (zaduženost, likvidnost, efikasnosti i efektivnost) za poslednje 3 godine, a na osnovu neželjenih događaja (stečaj, likvidacija, blokada) u posmatranom periodu.\nĆatić Company u grupi pet najbrže rastućih kompanija u Sbriji\nU Srbiji je prvi put dodeljena nagrada Gazela najbrže rastućim kompanijama. Prizanje je ustanovila međunarodna grupa Bisnode, koja posluje u 18 država u Evropi, a osnovna delatnost joj je pružanje poslovnih i bonitetnih informacija


Otkazan koncet grupe Kosheen – CLUBBING.RS\nOtkazan koncet grupe Kosheen\nNovember 3, 2007 • No Comments •Latest\nKako prenosi MONDO, koncert grupe Kosheen u prostoru Posejdon hol na Starom sajmištu, koji je trebalo da bude održanu subotu uveče, otkazan je. Saopštenje je doslo od organizatora koncerta agencija "Long Play".\nOrganizatori su saopštili da će novac za karte biti vraćen od utorka 6. novembra, do petka 9. novembra, od 12 -17h u prostorijama agencije (Majke Jevrosime 42/19).\nKoncert je otkazan nakon što je centar "Simon Vizental" iz Jerusalima zatražio od naših vlasti da iskoriste svoj autoritet i otkažu ili premeste nastup sastava Kosheen sa Starog sajmišta. To je reakcija na novinarsku priču koja je obišla ceo svet da se na prostoru najvećeg stratišta na Balkanu redovno održavaju koncerti.\nCentar "Simon Vizental" je podsetio da je Staro sajmište u Drugom svetskom ratu bilo nacistički koncetracioni logor u kome je ubijeno oko 50.000 Srba, Jevreja, Roma i ostalih antifašista. Održavanje koncerta na tom mestu, zbog toga predstavlja uvredu za žrtve i uspomene na njih.\nOrganizatori su saopštili da je koncert otkazan "pod pritiskom stranih i domaćih medija".\n"Nadamo se da ce veliki publicitet koji je prostor Starog sajmišta ovom prilikom dobio, biti iskorišten da se pitanje njegovog uredjenja napokon reši. Žao nam je što je ime i delo bristolskog sastava Kosheen u medijskim objavama iznoseno u veoma negativnom i netačnom kontekstu", navodi se u saopštenju "Long Play".


Međunarodna zavera ili koincidencija? – BiGportal.ba\nMeđunarodna zavera ili koincidencija?\nMUKE POSTIZBORNE ITALIJE\nNa pomolu su nova stezanja kaiša i nove muke za Italijane, što će biti repriza nemile epizode od pre sedam godina kada je „tehnička vlada čoveka iz Brisela“, uglednog ekonomiste Marija Montija, surovim rezovima socijalne države, radničkih prava, plata i penzija trećinu Italijana strovalila u totalno siromaštvo zarad „zadovoljavanja evropskih kriterijuma“.\nNa italijanskim parlamentarnim izborima nijedna stranka nije osvojila potrebnu većinu koju kontroverzni novi izborni zakon predviđa za formiranje samostalne vlade, tako da 950 novoizabranih poslanika i senatora dolazi na „posao“ u velelepnu rimsku palatu Montečitorio i za neobavezno ćaskanje već dva meseca prima platu od 15.000 evra. Posle četiri bezuspešna pokušaja za sastavljanje vlade predsednik Italije Serđo Matarela upozorio je sve političke subjekte da će im 7. maja dati poslednju šansu da se dogovore. Kako ni ovoga puta dogovor nije postignut, Serđo Matarela je izgubio strpljenje i u ranim večernjim satima poručio svim političkim subjektima: „ Vlada je neophodna i više nema vremena za čekanje. Kada vi ne možete da se dogovorite, onda je moja dužnost da formiram vladu. Biće to privremena ’servisna vlada’ eksperata koja će obaviti sve neophodne poslove.“ U pitanju su hitne ekonomske mere koje zahteva EU a koje se tiču povećanja PDV-a, sređivanja državnog bilansa i ravnoteže državnih prihoda i rashoda. Dakle, na pomolu su nova stezanja kaiša i nove muke za Italijane, odnosno repriza nemile epizode od pre sedam godina kada je „tehnička vlada čoveka iz Brisela“, uglednog ekonomiste Marija Montija, surovim rezovima socijalne države, radničkih prava, plata i penzija trećinu Italijana strovalila u totalno siromaštvo zarad „zadovoljavanja evropskih kriterijuma.“\nPredsednik Matarela je naglasio da će svog kandidata za premijera predstaviti u parlamentu do četvrtka 10. maja i poručio političkim liderima da će tada, po principu uzmi ili ostavi, odmah morati da se izjasne da li ga podržavaju ili ne. U slučaju da „servisni premijer“ ne dobije većinu, sledi raspuštanje parlamenta, raspisivanje novih izbora koji se prema državnom protokolu ne mogu održati pre 22. jula, uz otežavajuću okolnost, zapravo bojazan da se situacija na novim izborima opet ponovi s obzirom na to da će na snazi i dalje biti isti izborni zakon koji je i doveo do paralize najveće državne institucije. Inače, jedan od zadataka „predsednikove vlade“ biće i promena izbornog zakona, tako da se već početkom 2019. mogu raspisati novi izbori po fer-plej pravilima, koja će onome ko osvoji najviše glasova garantovati samostalno sastavljanje vlade.\nI ovoga puta „tehnički premijer“ biće nestranačka ličnost sa međunarodnim ugledom u ekonomsko-bankarskim krugovima, građanin sveta i dokazani Evropejac kako bi se Italija prikazala u što boljem svetlu na predstojećem izglasavanju novog evropskog budžeta u Briselu, a zatim i na samitu zemalja G7 koji se održava 8. i 9. juna u Kanadi. Već se spekuliše da je Matarelin premijer u stvari premijerka – Lukrecija Rajhlin, profesorka ekonomije na uglednoj London Business School, direktorka istraživačkog centra BCE-a i članica borda direktora banke „Unikredit“. Nadimak Komunistička Princeza aludira na njeno poreklo (ona je kćerka Alfreda Rajhlina, jednog od najviših funkcionera Italijanske komunističke partije i Lučane Kasteline, legende italijanske levice), ali u njenoj blistavoj profesionalnoj karijeri nema ni traga levičarskog suosećanja i milosti prema eksploatisanim narodnim masama „poniženih i uvređenih“. A to je upravo pravi prst u oko za oko 25 miliona Italijana koji su na proteklim izborima glasali protiv sistema, odnosno protiv radikal šik levičarske kaste čiji je idealni eksponent upravo gospođa Rajhlin.\nPOSTIZBORNE IGRE BEZ GRANICA Reakcija na predsedničko saopštenje bila je očekivana. Privremenu „servisnu vladu“ odmah je podržao levi centar koji razdiran unutrašnjim borbama oko liderstva čini sve više pogrešnih poteza i na taj način ozbiljno rizikuje da potpuno nestane sa političke scene. Pogotovo posle najnovijih ispada bivšeg partijskog sekretara Matea Rencija, koji je posle izbornog kraha vođstvo stranke prepustio mladom Mauriciju Martini, ali očigledno samo pro forme. Naime, Renci i dalje vedri i oblači u Demokratskoj stranci: prkosno tvrdi da je njegova stranka u opoziciji; preti da će sve „izdajnike“ koji krišom pregovaraju sa liderom „Zvezdica“ Luiđijem di Majom oko formiranja zajedničke vlade izbaciti iz stranke i ne prestaje da ponavlja da PD, naslednica slavne KPI, treba da preraste u italijansku verziju Makronovog „U pokretu“. Članstvo se ponovo podelilo, a sve je više razočaranih koji prelaze u „revolucionarni“ Pokret pet zvezdica. Izjava levičarskog premijera Paola Đentilonija, da su „Italiji potrebni novi migranti i da stoga treba slediti direktive iz Brisela“ po kojima se tri milijarde evra planiranih za razvoj poljoprivrede preusmeravaju za zbrinjavanje novih migranata, izazvala je među građanima brojne besne proteste na društvenim mrežama. Tim povodom oglasio se i lider Lige Mateo Salvini: „Đentiloni pod hitno treba da ode kod dobrog psihijatra.“\nSilvio Berluskoni zasad mudro ćuti iako postoje ozbiljne sumnje da će podržati Matarelin predlog iz prostog razloga što želi da po svaku cenu spreči nove izbore na kojima njegov koalicioni partner Mateo Salvini namerava da se pojavi samostalno. Berluskoni odbija da prihvati činjenicu da njegova popularnost drastično opada (prema najnovijim istraživanjima njegova stranka je sa 14 pala na svega 9 procenata poverenja glasača), a članstvo i simpatizeri njegove Forca Italije masovno prelaze u tabor Lige čiji lider trenutno uživa podršku 50 odsto Italijana. Situacija u koaliciji desnog centra postala je posebno napeta kada je veče uoči konsultacija sa predsednikom Matarelom došlo do žestoke svađe između Berluskonija i Salvinija. Salvinijev bes izazvala je vest da se Berluskonijeva desna ruka Đani Leta u Rimu tajno sastao sa Mateom Rencijem i da je tom prilikom dogovorena bezrezervna obostrana podrška Matarelinoj „tehničkoj vladi“, kao jedina sigurna šansa da se u narodu sve popularniji Salvini zaustavi u utrci za premijera ukoliko dođe do novih izbora na kojima on uporno insistira i već dva meseca vodi svoju privatnu predizbornu kampanju. Istovremeno, Berluskoni je zamerio Salviniju što već mesecima pregovara sa populistima iz „Pokreta pet zvezdica“ i njihovim 31-godišnjim liderom Di Majom koji uporno nastoji da razbije koaliciju desnog centra tako što apeluje na Salvinija da se što pre oslobodi kontroverznog Berluskonija i ponavlja da u „novoj politici“ nema mesta za kriminalce i mafijaše. Salvini je na kraju zapretio da će napustiti koaliciju desnog centra ukoliko Berluskoni podrži Matarelinu vladu „dvorskih dama Evropske komisije“ na koju on nikada neće pristati. Došlo je do primirja kada je Berluskoni predložio da sutradan zamole predsednika Matarelu da im kao koaliciji koja je osvojila najviše glasova na izborima pruži šansu da svoj program iznesu u parlamentu, dobiju neophodne glasove podrške i tako formiraju svoju samostalnu vladu desnog centra. Sutradan, na audijenciji kod predsednika Matarele, Berluskoni je pred kraj termina rezervisanog za konsultacije sa desnom koalicijom prekršio zvanični protokol i neformalno se šaljivim tonom obratio predsedniku Matareli: „Nemamo većinu, ali dajte nam šansu jer zaista nije nikakav problem da pronađemo desetak poslanika i senatora koji će nas podržati. Predsedniče, pa valjda vam je jasno da niko neće tek tako lako odustati od poslaničke plate od 15.000 evra i pristati na raspuštanje parlamenta?“ Predlog je glatko odbijen, Berluskoni zamoljen da se uozbilji i poštuje instituciju u kojoj se nalazi.\nU PREDVORJU DIKTATURE Pored Salvinijeve Lige jasno „Ne“ novoj tehničkoj vladi rekli su i populisti iz Pokreta pet zvezdica čiji je mladi lider Di Majo poručio da niko ne može da garantuje za posledice narodnog gneva ukoliko njegova stranka bude eliminisana iz političke utrke. „Ovo nije pretnja već ozbiljan rizik da može doći do spontanih i ne baš demokratskih akcija ukoliko se potpuno zanemari volja naroda i tako dovodi u pitanje sama reprezentativna demokratija.“ Komentari besnih Di Majovih pristalica na društvenim mrežama ilustruju svu ozbiljnost situacije nastale posle „nepristojne“ Matareline ponude: „Idemo svi, ima nas sigurno preko 20 miliona. Idemo u Rim da izbacimo kastu i da počistimo sav trulež koji je nastao od korenja koje su pustili na ministarskim i predsedničkim foteljama!“, poručuje izvesni Marko Mučeli, a osnivač „Zvezdica“, komičar Bepe Grilo ponovo predlaže revolucionarni repertoar na koji je „primireni“ proevropski i proatlantski Di Majo u izbornoj kampanji potpuno zaboravio; dakle, raspisivanje referenduma za povratak na liru, za italegzit, ali i za izlazak iz NATO-a.\nInače, sumnje da je u pitanju međunarodna zavera lansirao je Mateo Salvini na svom FB profilu: „Nadam se da u Rimu, Briselu, Berlinu i Parizu nekom ipak nisu pale na pamet neke čudne ideje i da nije došlo do nekih još čudnijih telefonskih poziva?“ Lider Lige aludirao je na Junkera, Angelu Merkel i Makrona koji po njemu ne dopuštaju da populisti i snage antisistema u Italiji formiraju vladu i tom prilikom dodao: „Hoćemo vladu koja će staviti tačku na evroludilo i na prvo mesto staviti interese Italijana. Ovakva Evropa je predvorje najcrnje diktature i ja im poručujem da prestanu da se mešaju u izbornu volju građana suverene Italije.“\nIako nema konkretnih dokaza da je neko telefonski davao instrukcije predsedniku Matareli, sumnje da postoji tendencija da se Mateo Salvini politički marginalizuje ipak postoje. Naime, EU na čelu Italije želi pouzdanu osobu od poverenja koja će doprineti da se obuzdaju desni ekstremisti, pogotovo oni okupljeni oko Višegradske grupe, a ne njihovog istomišljenika koji može samo da stvara dodatne probleme dolivajući ulje na vatru antievropskog raspoloženja. Sama pomisao da postoje realne šanse da problematični Salvini može da postane novi italijanski premijer brine ne samo evropske političare već i Amerikance koji mu ne opraštaju bliske veze sa omraženim Putinom i prorusku politiku koju on već godinama nimalo ne skriva.\nInače, bilo je očekivano da će se zbog sve neizvesnije političke situacije u Italiji oglasiti i svetska finansijska tržišta. Preko vodećih medija već je krenulo sejanje panike od finansijske katastrofe koja čeka Italiju s obzirom na to da vrednost BDP-a (italijanske državne obveznice) na svetskim berzama vrtoglavo pada, a famozni spread (razlika između vrednosti italijanskih i nemačkih državnih obveznica) već doseže kvotu od 130 poena. Ipak, glasnogovornik Evropske komisije Aleksander Vajnštajn tvrdi da još uvek nema razloga za zabrinutost: „Imamo puno poverenje u predsednika Matarelu i u sve italijanske institucije.“\nPrema tome, najbliži Salvinijev savetnik Đankarlo Đorđeti se s pravom pita zbog čega se izbori uopšte organizuju kada glas građana više nema nikakvog uticaja na izbor vlade, a pogotovo na odluke koje se donose ko zna gde i za čije interese. A kao odgovor na pitanje da li je u italijanskom slučaju u pitanju „međunarodna zavera“ ili pak čista koincidencija, može da posluži citat demohrišćanina Đulija Andreotija, legendarnog italijanskog statiste koji je za 64 godine aktivne političke karijere sigurno dosta toga naučio o intrigama i dvorskim igrama „visoke politike“: „Greh je ako smo skeptični, ali uglavnom se ispostavi da smo bili u pravu.“\nU Italiji je već uveliko počela predizborna kampanja za parlamentarne izbore koji će se održati u martu 2018. Raznorazni eksperti tvrde da se ekonomija pokrenula zahvaljujući mudroj politici vladajuće Demokratske partije i da će u slučaju pobede vladajuće garniture odmah doći do povećanja plata i penzija, do smanjenju poreza. „Malo fali da krenu da obećavaju da će uskoro i pečene kokoši padati sa nebesa“, šaljivo komentariše ovaj državni optimizam Kurcijo Malteze, poznati italijanski novinar, inače levičar starog kova i jedan od najžešćih kritičara Matea Rencija, bivšeg premijera koji je uprkos svečanom obećanju da će se definitivno povući iz politike posle prošlogodišnjeg propalog referenduma opet politički vaskrsao u trci za premijersku fotelju. Već mesec dana je na turneji po Italiji specijalnim luksuznim vozom Destinazione Italia kako bi na licu mesta ubedio birače da mu ponovo poklone poverenje. Ali mali su izgledi da na izborima doživi trijumf. Naime, na železničkim stanicama, gde je po protokolu predviđen njegov predizborni miting, uglavnom ga po izlasku iz voza čuvaju karabinijeri od razjarenih građana koji su za vreme njegove vladavine ostali bez posla, penzija i krova nad glavom, ali i žrtve „bankarske krize“…


You are at:Home»Vesti»Gebrüder Weiss dokazuje svoju snagu u kriznim vremenima\nKompanija ostvarila 1,77 milijardi evra neto prometa u protekloj poslovnoj godini. Presudne prekretnice u digitalizaciji, održivosti i širenju lokacija širom sveta.\nMeđunarodna transportna i logistička kompanija Gebrüder Weiss je u poslovnoj 2020. godini ostvarila neto promet od 1,77 milijardi evra, što odgovara porastu prometa od 3,7 procenta u odnosu na prethodnu godinu. Iz kompanije poručuju da tako nastavljaju svoj kurs rasta poslednjih godina.\n„Odlučujući faktor koji je dao pozitivne rezultate bio je taj što smo ostali fleksibilni i potpuno operativni čak i tokom korona krize – i to na svim lokacijama širom sveta. Uprkos ponovljenim fazama zaključavanja i globalnoj nestašici teretnog prostora, uvek smo bili u mogućnosti da kupcima ponudimo odgovarajuća transportna rešenja. Naši zaposleni su postigli izvanredne rezultate u teškim uslovima“, kaže Wolfram Senger-Weiss, predsednik upravnog odbora Gebrüder Weiss.\nKompanija je postavila prekretnicu u procesu digitalizacije 2020. godine uvođenjem novog korisničkog portala myGW koji omogućava jednostavan, brz i direktan pristup svim Gebrüder Weiss uslugama i pruža informacije o transportnim i logističkim porudžbinama u realnom vremenu. „Naša digitalna strategija ‚Najbolje od oba sveta‘ – odnosno kombinacija fizičke i digitalne kompetencije – posebno se uspešno pokazala tokom krize. Uspeli smo da pokažemo da smo pouzdan i inovativan logistički partner. Pozitivne povratne informacije kupaca ojačavaju nas u našem strateškom smeru“, kaže Wolfram Senger-Weiss. Korisnički portal trenutno je u upotrebi u Austriji, Nemačkoj, Švajcarskoj, Češkoj, Mađarskoj i Slovačkoj, a ove godine je planirano i proširenje u druge zemlje.\nU pogledu internacionalizacije, Gebrüder Weiss je kontinuirano nastavio svoj put u 2020. godini – u sektoru vazdušnog i pomorskog teretnog transporta, Gebrüder Weiss je konsolidovao strukturu lokacije u Nemačkoj i ušao na tržište u Poljskoj, Južnoj Koreji, Maleziji, Australiji i Novom Zelandu. „Ekspanzije su realizovane na daljinu zbog smanjenih mogućnosti putovanja, što je bio poseban izazov za postojeće timove koji su uspeli da reše uspešno koristeći digitalne komunikacione medije“, kaže Senger-Weiss. Međunarodna mreža uključuje 170 filijala u 35 zemalja kao i 7.400 zaposlenih, a ova logistička kompanija je uložila preko 70 miliona evra u IT infrastrukturu, proširenje svojih lokacija i akvizicije. Odnos sopstvenog kapitala u ovoj kompaniji ostaje stabilan na preko 60 procenata, što je ključni razlog za dalji razvoj, uprkos teškim okvirnim uslovima.\nGebrüder Weiss takođe sledi jasne ciljeve u svojoj strategiji održivosti: Emisija CO2 treba da se smanji za 10 procenata godišnje, a uz pomoć fotonaponskih sistema na logističkim terminalima kompanije i uz povećanu upotrebu alternativnih pogona kamiona kao što su električni, na gas ili vodonik, kompanija nastoji da bude CO2 neutralna do 2030. godine. Pored ovih mera, Gebrüder Weiss svojim kupcima od prošle godine nudi mogućnost kompenzacije emisije putem sertifikovanih projekata zaštite klime.\nNestabilna ekonomska situacija u protekloj godini ogledala se i u pogledu razvoja prodaje u pojedinim oblastima poslovanja. Naime, zbog ograničenja i zatvaranja kompanija, posebno u drugom tromesečju, sektor drumskog transporta i logistike zabeležio je pad od 4,3 procenta na 1,10 milijardi evra (2019: 1,15 milijardi evra). Povećana potražnja u online trgovini dovela je do porasta isporuka od 29 procenata u segmentu Home Delivery (1,37 miliona isporuka u 2020. godini); to Gebrüder Weiss čini tržišnim liderom u Austriji i u nekoliko zemalja istočne Evrope. U vazdušnom i pomorskom prevozu robe prodaja je porasla za 23,7 procenata na 470 miliona evra (2019: 380 miliona evra), podseća se u saopštenju za javnost ove kompanije.. Pored dobrog poslovnog razvoja, posebno u vazdušnom saobraćaju, preuzimanje Ipsen Logistics je dalo odlične rezultate.\nU protekloj veoma izazovnoj poslovnoj godini, DPD Austria, čiji je Gebrüder Weiss Paketdienst (GVP) ko-partner, prevezao je više od 57 miliona paketa, što odgovara povećanju za više od 10 procenata, što je takođe jedan od pokazatelja uspeha tokom krize izazvane epdemijom korona virusa.\nGebrüder Weiss Wolfram Senger-Weiss


Anna Sui futrole za iPad i Macbook | Organ Vlasti\nNa septembarskoj Mercedes-Benz nedelji mode, na kojoj su svi poznati dizajneri predstavljali svoje modele za proleće 2012, Anna Sui je premijerno prikazala i specijalno dizajnirane futrole za iPad i Macbook gadgete.\nSvi zaljubljenici u tehnologiju, koji pritom vole da prate modne trendove, zaljubiće se u ove Annine futrole: pored njenog prepoznatljivog potpisa u vidu leptira i ruža sa zlatnim listom, futrole su inspirisane koricama knjiga iz nekih davnih, prošlih vremena; futrole su napravljene od kože koja je tretirana da izgleda staro, dok od boja prepovlađuju crna i lila. Futrole su postavljene, tako da pružaju što bolju zaštitu vašim Mac ljubimcima i zatvaraju se pomoću dvostrukim rajsferšlusom koji izgledaju kao obeleživači stranica za knjige.\nAnna Sui futrole još uvek nisu u slobodnoj prodaji, ali se možete registrovati na sajtu, kako biste dobili informaciju kada i gde možete kupiti ovaj modni detalj za svog ljubimca.


NSinfo: Gitarijada Vojvodine u Kisaču do 1. jula - Riblja čorba, Van Gog, promocija demo bendova...\nGitarijada Vojvodine u Kisaču do 1. jula - Riblja čorba, Van Gog, promocija demo bendova...\nGitarijada Vojvodine, četvrta po redu, održaće se na pomoćnom\nterenu FK „Tatra” u Kisaču od 29. juna do 1. jula. Reč je o manifestaciji koja ulaže u razvoj rok muzičke scene u zemlji i šire, a od ove godine je uvedena i novina – promocija demo-bendova, od kojih je „Huti Ota Tre”, zahvaljujući najvećem broju lajkova na Fejsbuku, obezbedio direktan prolaz u takmičarski deo festivala.\nOstali bendovi koji će se takmičiti su „Bez rikverca”, „Fet Red”, „Framework”, „Hazel”, „Centipedes”, „Loud”, „Saiki Vois”, „Retorika” i „Nemir”. U okviru muzičkog programa nastupaće i uveliko poznati bendovi naše rok scene poput „Van Goga” i „Riblje čorbe”.\n– Svake godine dodatnim segmentima unapređujemo festival, pa tako i ove godine imamo novinu koja se odnosi na produžetak trajanja manifestacije, odnosno treći dan, koji će biti posvećen promociji multikulturalnosti, odnosno nastupima rok bendova iz Vojvodine – istakla je organizatorka Gitarijade Milana Arnjaš.\nFestival se i ove godine održava uz finansijsku pomoć Grada Novog Sada, ali i Fondacije EPK 2021 i Pokrajinskog sekretarijata za kulturu, javno informisanje i odnose s verskim zajednicama.\n... gitarijada, gitarijada vojvodine, kisač, Novi Sad, rock